tripathysagar/odia_wiki huggingface dataset:
ଅନୁରାଧା ପୌଡ଼ୱାଲ  ( ଜନ୍ମ : ୨୭ ଅକ୍ଟୋବର ୧୯୫୪) ଜଣେ ଭାରତୀୟ ପ୍ରଚ୍ଚଦପଟ୍ଟ ଗାୟିକା  । ସେ ହିନ୍ଦୀ, ଓଡ଼ିଆ, ମରାଠୀ, ବଙ୍ଗଳା, ନେପାଳୀ, ତାମିଲ ଓ କନ୍ନଡ଼ ଆଦି ଭାଷାର ଚଳଚ୍ଚିତ୍ରରେ କଣ୍ଠଦାନ କରନ୍ତି । ଚଳଚ୍ଚିତ୍ର ବ୍ୟତୀତ ସେ ଜଣେ ଭଜନ ଗାୟିକା ଭାବରେ ମଧ୍ୟ ପରିଚିତ । ୨୦୧୭ ମସିହାରେ ତାଙ୍କୁ ପଦ୍ମଶ୍ରୀ ପୁରସ୍କାର ପ୍ରଦାନ କରାଯାଇଥିଲା । ସେ ଜାତୀୟ ଚଳଚ୍ଚିତ୍ର ପୁରସ୍କାର ଓ ୪ଥର ଫିଲ୍ମଫେୟାର ପୁରସ୍କାର ମଧ୍ୟ ଲାଭ କରିଛନ୍ତି । ବୃତ୍ତିଗତ ଜୀବନ ୧୯୭୩ ମସିହାର ହିନ୍ଦୀ ଚଳଚ୍ଚିତ୍ର ଅଭିମାନରୁ ଅନୁରାଧା ନିଜର ବୃତ୍ତିଗତ ଜୀବନ ଆରମ୍ଭ କରିଥିଲେ । ମରାଠି ଚଳଚ୍ଚିତ୍ର ଯଶୋଦାରୁ ସେ ଲୋକପ୍ରିୟତା ଲାଭ କରିଥିଲେ । ଆଶିକି, ଦିଲ ହେ କି ମାନତା ନେହିଁ, ବେଟା, ସଡ଼କ, ଦିଲ ଓ ସାଜନ ଆଦି ତାଙ୍କର ସଫଳ ଚଳଚ୍ଚିତ୍ର । ଓଡ଼ିଆ ଗୀତ ଅନୁରାଧା ଓଡ଼ିଆରେ ଅନେକ ଚଳଚ୍ଚିତ୍ର ସଙ୍ଗୀତ ଓ ଭଜନ ଗାୟନ କରିଛନ୍ତି । ତୁଣ୍ଡ ବାଇଦ ଓ କଣ୍ଢେଇ ଆଖିରେ ଲୁହ ଚଳଚ୍ଚିତ୍ରରେ କଣ୍ଠଦାନ କରି ପ୍ରଚ୍ଚଦପଟ୍ଟ ଗାୟିକା ଭାବରେ ସେ ରାଜ୍ୟ ଚଳଚ୍ଚିତ୍ର ପୁରସ୍କାର ଲାଭ କରିଥିଲେ । ସେ ଗାଇଥିବା କିଛି ଲୋକପ୍ରିୟ ଭଜନ ଓ ଚଳଚ୍ଚିତ୍ର ଗୀତ : ଛଅ ଖଣ୍ଡ କାଠରେ ମୋ ହେବ ସବାରୀ ଆଖି ଦୁଇ ଯଦି ହେବୁରେ, କଜଳ ଗାର ମୁଁ ହେବି ଯାରେ ଯା ଉଡ଼ି ଉଡ଼ି ମନ ଚଢ଼େଇ କାଳିଆ ମୋ ଦେହେ ବୋଳିଦେ ତୋ ଦେହ କଳା କାଳିଆ ପାଖକୁ ଯାଇଥିଲି, କଳା ବଂଇଶୀଟେ ପାଇଥିଲି କାଳିଆରେ ମନ ବୋଲି ତୋର କିଛି ନାହିଁ କେରି କେରି ସୁନା ଦୁବ ମୁଁ ଯେ ଲାଜରେ ଚାହିଁ ପାରୁନି କଳା ମୁହଁକୁ ତୁ ବାଇଶୀ ପାହାଚରେ ଦେ ଟିକେ ଗଡ଼େଇଦେ ତାରିବା ଶକତି ଅଛି ବୋଲି ଆରେ ଆ ମୋର ସପନ ବଣିକ ଆଜି ମତେ ମିଳିଗଲା ମୋ ମନ ମୟୁରୀ ଆସିବ ବର ତୋର ହୋଇବ ବାହାଘର ବାଟୋଇ ଭାଇ ଯାଉଛ କାହିଁ ଚିଠି ମୋର ଟିକି ଚଢ଼େଇ ବ୍ୟକ୍ତିଗତ ଜୀବନ ଅନୁରାଧା, କର୍ଣ୍ଣାଟକର କରୱାର ସହରରେ ଜନ୍ମଗ୍ରହଣ କରିଥିଲେ । ଜନ୍ମ ସମୟରେ ତାଙ୍କ ନାମ ଥିଲା ଅଳକା ନନ୍ଦକର୍ଣ୍ଣି । ସେ ସଙ୍ଗୀତ ନିର୍ଦ୍ଦେଶକ ଅରୁଣ ପୌଡ଼ୱାଲଙ୍କୁ ବିବାହ କରିଥିଲେ । ଆଦିତ୍ୟ ଓ କବିତା ନାମରେ ତାଙ୍କର ଗୋଟିଏ ପୁଅ ଓ ଝିଅ ଥିଲେ । ଝିଅ କବିତା ମଧ୍ୟ ଜଣେ କଣ୍ଠଶିଳ୍ପୀ । ପୁଅ ଆଦିତ୍ୟଙ୍କର ୨୦୨୦ ମସିହା ସେପ୍ଟେମ୍ବର ୧୨ ତାରିଖରେ ବୃକ୍‌କ ବିଫଳତା ଯୋଗୁଁ ପରଲୋକ ଘଟିଥିଲା ।
ସାରିକା ଠାକୁର (ଜନ୍ମ: ୫ ଡିସେମ୍ବର ୧୯୬୦) ଜଣେ ଭାରତୀୟ କଥାଚିତ୍ର ଅଭିନେତ୍ରୀ  । ସେ ଅଭିନେତା କମଲ ହାସନଙ୍କୁ ବିବାହ କରିଥିଲେ । ୨୦୦୪ରେ ତାଙ୍କର ବିବାହ ବିଚ୍ଛେଦ ଘଟିବା ପରେ ସେ ମୁମ୍ବାଇରେ ର‌ହୁଛନ୍ତି । ତାଙ୍କ ସ‌ହ ତାଙ୍କର ସାନ ଝିଅ ସାରିକା ମଧ୍ୟ ମୁମ୍ବାଇରେ ରହୁଛନ୍ତି । ପ୍ରାରମ୍ଭିକ ଜୀବନ ସାରିକା ଠାକରୁ ୫ ଡିସେମ୍ବର ୧୯୬୦ରେ ଦିଲ୍ଲୀରେ ଜନ୍ମଗ୍ରହଣ କରିଥିଲେ । ସେ ଅଧା ମରାଠୀ ଏବଂ ଅଧା ରାଜପୁତ ଥିଲେ । ସାରିକା ଯେବେ ବ‌ହୁତ ଛୋଟ ଥିଲେ, ସେତେବେଳେ ତାଙ୍କ ବାପା ତାଙ୍କ ପରିବାର ଛାଡ଼ିକି ଚାଲିଯାଇଥିଲେ । ସମସ୍ତ ପରିବାରର ବୋଝ ଆସିଯାଇଥିଲା ସାରିକାଙ୍କ ଉପରକୁ । ସେଥିପାଇଁ ସେ ବାଧ୍ୟ ହୋଇ କାମ କରିବାକୁ ବାଛି ନେଇଥିଲେ । ସେଥିପାଇଁ ସେ କେବେ ସ୍କୁଲକୁ ଯାଇନାହାନ୍ତି । ଅଭିନୟ ଜୀବନ ୬୦ ଦଶକର ହିନ୍ଦୀ କଥାଚିତ୍ରରେ ପ୍ରଥମ ଅଭିନୟ ଆରମ୍ଭ କରିଥିଲେ ସାରିକା । ସେ ମାତ୍ର ୪ ବର୍ଷ ବୟସରେ ଜଣେ ଶିଶୁ କଳାକାର ଭାବରେ ଅଭିନୟ ଆରମ୍ଭ କରିଥିଲେ । ସେତେବେଳେ ସାରିକା ଗୋଟିଏ ମାଷ୍ଟର ସରୋଜ ନାମକ ପୁଅ ଭୂମିକାରେ ଅଭିନୟ କରିଥିଲେ । ଶିଶୁକଳାକାର ଭାବରେ ସାରିକାଙ୍କର ପ୍ରସିଦ୍ଧ ଚଳଚ୍ଚିତ୍ର ହେଉଛି ୧୯୬୭ ମସିହାର ଚର୍ଚ୍ଚିତ ଚଳଚ୍ଚିତ୍ର ହମ୍‌ରାଜ୍ ଯେଉଁଥିରେ ସାରିକା ସାରିକା ବିମିଙ୍କର ଝିଅ ଭାବରେ ଅଭିନୟ କରିଥିଲେ । ସେ ଅନେକ ଶିଶୁ କଳାକାର ଅଭିନୀତ ଚଳଚ୍ଚିତ୍ରରେ ଅଭିନୟ କରିଥିଲେ । ପରେ ପରେ ସାରିକା ରାଜଶ୍ରୀ ପ୍ରଡକ୍ସନ୍‌ରେ ଅଭିନେତା ସଚିନଙ୍କ ସ‌ହ ଗୀତ ଗାତା ଚାଲ କଥାଚିତ୍ରରେ ନାୟକା ଭାବରେ ଅଭିନୟ କରିଥିଲେ । ସଚିନଙ୍କ ସ‌ହ ସାରିକା ଅନେକ ହିନ୍ଦୀ ଏବଂ ମରାଠୀ ଚଳଚ୍ଚିତ୍ରରେ ଅଭିନୟ କରିଥିଲେ । ସଚିନଙ୍କ ସ‌ହ ସାରିକାଙ୍କର ସମ୍ପର୍କ ଗଢ଼ି ଉଠିଥିଲା, ଏହା ପରେ ଅଭିନେତା ତ‌ଥା ମଡେଲ ଦୀପକ ପରାସରଙ୍କ ସ‌ହ ମଧ୍ୟ ସମ୍ପର୍କ ଗଢ଼ି ଉଠିଥିଲା । ପରେ ସାରିକାଙ୍କର କମଲ ହାସନଙ୍କ ସ‌ହ ଭେଟ ହୋଇଥିଲା ଏବଂ ସେମାନଙ୍କର ବିବାହ ହୋଇଥିଲା ୧୯୮୮ ମସିହାରେ । ସାରିକା ୮୦ ଦଶକର ଅଭିନୟ ଜୀବନରେ ଜଣେ ପାଶ୍ଚାତ୍ୟ ମହିଳା ଭାବରେ ପ୍ରାୟତଃ ଅଭିନୟ କରିଛନ୍ତି । ୧୯୮୬ରେ ତାଙ୍କର ପ୍ରଥମ ସନ୍ତାନ ସୃତି ହାସନ ଜନ୍ମ ହୋଇଥିଲେ । ଏହା ପରେ ସେ ୧୯୮୮ରେ କମଲ ହାସନଙ୍କୁ ବିବାହ କରିବା ପରେ ଅଭିନୟ ଜଗତରୁ ବିଦାୟ ନେଇ ଚେନ୍ନାଇ ଚାଲିଯାଇଥିଲେ । ମାତ୍ର ପରେ ପରେ ସେମାନଙ୍କର ବିବାହ ବିଚ୍ଛେଦ ଘଟିବା ପରେ ସେ ପୁଣିଥରେ ଅଭିନୟ ଜଗତକୁ ଫେରିଥିଲେ । ଅଭିନୟକୁ ପ୍ରତ୍ୟବର୍ତ୍ତନ ପରେ ସାରିକା ଇସ୍ପିତା ରାୟ ଚକ୍ରବର୍ତ୍ତୀଙ୍କ ଲିଖିତ ସ୍କେୟାରଡ୍ ଇଭିଲ୍- ଏ ଟ୍ରୁ ଷ୍ଟୋରୀରେ ଇସ୍ପିତାଙ୍କ ଭୂମିକାରେ ନାୟିକା ଅଭିନୟ କରିଥିଲେ । ମାତ୍ର ଏହି ଚଳଚ୍ଚିତ୍ରଟି ସଫଳତା ପାଇ ନ ଥିଲା । ୨୦୦୦ ମସିହାରେ ସାରିକା ହେ ରାମ୍ ଚଳଚ୍ଚିତ୍ର ପାଇଁ ଶ୍ରେଷ୍ଠ ପୋଷାକ ସଜ୍ଜା ପାଇଁ ଜାତୀୟ ପୁରସ୍କାର ପାଇଥିଲେ । ସାରିକାଙ୍କ ଅଭିନୀତ ଅନ୍ୟ ଏକ ଚଳଚ୍ଚିତ୍ର ଥିଲା ପାର୍ଜାନିଆ, ଯେଉଁଥିରେ ସେ ଜୋରୋସ୍ତ୍ରିଆନ ମହିଳା ଭୂମିକାରେ ଅଭିନୟ କରିଥିଲେ, ଯିଏକି ତା 'ର ଛୋଟ ପିଲାଟିକୁ ଭାରତରେ ହଜେଇ ଦେଇଥିଲା । ଏହି ଚଳଚ୍ଚିତ୍ରରେ ସାରିକାଙ୍କର ଅଭିନୟ ପାଇଁ ସେ ଜାତୀୟ ସ୍ତରର ଶ୍ରେଷ୍ଠ ଅଭିନେତ୍ରୀ ପୁରସ୍କାର ପାଇଥିଲେ । ଜୁଲାଇ ୧୪ରେ ସୋନି ଟିଭିରେ ଆରମ୍ଭ ହୋଇଥିବା ଦୂରଦର୍ଶନ ଧାରାବାହିକ ଯୁଦ୍ଧରେ ସାରିକା ଅଭିନେତା ଅମିତାଭ ବଚ୍ଚନଙ୍କ ସ‌ହ ଦୂରଦର୍ଶନରେ ଅଭିନୟ ଆରମ୍ଭ କରିଥିଲେ ।
ପରଫିରିଆ  (ଇଂରାଜୀ ଭାଷାରେ ) ଏକ ରୋଗ ଗୋଷ୍ଠୀର ନାମ ଯେଉଁଥିରେ ଦେହରେ ପରଫିରିନ   ଜମିଯାଇ ଚର୍ମ ଓ ସ୍ନାୟୁ ମଣ୍ଡଳକୁ   ପ୍ରଭାବିତ କରେ  । ସ୍ନାୟୁ ମଣ୍ଡଳକୁ ଆକ୍ରମଣ କରୁଥିବା ବେମାରୀକୁ ମଧ୍ୟ ଆକ୍ୟୁଟ ପରଫିରିଆ କୁହାଯାଏ । ଆକ୍ୟୁଟ ପରଫିରିଆ ରୋଗର ଲକ୍ଷଣ: ପେଟ ଯନ୍ତ୍ରଣା  , ବାନ୍ତି  , ଦ୍ୱନ୍ଦ, କୋଷ୍ଠକାଠିନ୍ୟ  , ଜ୍ୱର ଓ ବାତ   । ଏହି ଲକ୍ଷଣ ସମୂହ କିଛି ଦିନ ବା କିଛି ସପ୍ତାହ ପର୍ଯ୍ୟନ୍ତ ରହି ଚାଲିଯାଏ । ଆଲକ‌ହଲ  , ଧୁମ୍ରପାନ  , ମାନସିକ ଚାପ ଓ କେତେକ ଔଷଧ ଏହି ରୋଗ ଟ୍ରିଗର କରିବାରେ କାମ କରନ୍ତି । ଚର୍ମ ପ୍ରଭାବିତ ହେଲେ ଫୋଟକା   ଓ ଗଲୁ ହୁଏ ।  'ହେମ' ର   ଜୈବସଂଶ୍ଲେଷଣ କରୁଥିବା ଜିନର   ମ୍ୟୁଟେସନ   ଯୋଗୁ ସାଧାରଣତଃ ଏହି ରୋଗ ହୁଏ ଓ ଅନୁବଂଶିକ    '   ଭାବରେ ଗତି କରେ । କେତେକ ଜିନ ଅଟୋସୋମାଲ ଡୋମିନାଣ୍ଟ   ଓ କେତେକ ଅଟୋସୋମାଲ ରିସିସିଭ   ଥାଆନ୍ତି । ହେମୋକ୍ରୋମାଟୋସିସ  , ହେପାଟାଇଟିସ ସି, ଆଲକ‌ହଲ ବା ଏଚଆଇଭି/ଏଡସ  ଯୋଗୁ ଯେଉଁ ପରଫିରିଆ ହୁଏ ତାହାକୁ ପରଫିରିଆ କ୍ୟୁଟାନିଆ ଟାର୍ଡ଼ା   କୁହାଯାଏ । ଅନ୍ତର୍ନିହିତ କ୍ରିୟାବିଧି ଯୋଗୁ ହେମ ପରିମାଣ କମିଯାଏ ଓ ହେମ ତିଆରିରେ ଲାଗୁଥିବା ଉପାଦାନ ସବୁ ଜମାହୋଇଯାଏ । ଯକୃତ ବା ଅସ୍ଥିମଜ୍ଜା   ପ୍ରଭାବିତ ହେବା ଅନୁସାରେ ଏହାର ଶ୍ରେଣୀ ବିଭାଗ କରାଯାଏ । ରକ୍ତ, ପରିସ୍ରା ଓ ଝାଡ଼ା ପରୀକ୍ଷା କରି ରୋଗ ନିର୍ଣ୍ଣୟ କରାଯାଏ । ନିର୍ଦ୍ଦିଷ୍ଟ ମ୍ୟୁଟେସନ ଜାଣିବା ନିମନ୍ତେ ଜେନେଟିକ ଟେଷ୍ଟ   କରାଯାଏ । ରୋଗର ଲକ୍ଷଣ ଓ ପ୍ରକାର ଅନୁସାରେ ଏହାର ଚିକିତ୍ସା କରାଯାଏ । ଚର୍ମରେ ପରଫିରିଆ ହୋଇଥିଲେ ସୂର୍ଯ୍ୟାଲୋକ ଦେହରେ ନ ପଡ଼ିବା ଆବଶ୍ୟକ । ଆକ୍ୟୁଟ ପରଫିରିଆ ହୋଇଥିଲେ ଶିରାଭ୍ୟନ୍ତର ହେମ ଓ ଗ୍ଲୁକୋଜ ଦ୍ରବଣ ଦିଆଯାଏ । ଯକୃତ ପ୍ରତିରୋପଣ   କ୍ୱଚିତ କରାଯାଏ । କେତେ ପରଫିରିଆ ରୋଗ ବାରବାର ହୁଏ, ତାହା ସ୍ପଷ୍ଟ ହୋଇନାହିଁ । ହିସାବରୁ ଜଣାଯାଏ, ପ୍ରତି ୫୦,୦୦୦ ଲୋକରେ ୧ରୁ ୧୦୦ ଜଣ ଆକ୍ରାନ୍ତ ହୁଅନ୍ତି । ଏହି ରୋଗ ହାର ଜାଗା ଅନୁସାରେ ବଦଳେ । ପରଫିରିଆ କ୍ୟୁଟାନିଆ ଟାର୍ଡ଼ା ସବୁଠାରୁ ସାଧାରଣ ପରଫିରିଆ ରୋଗ । ଏହି ରୋଗର ବର୍ଣ୍ଣନା ଖ୍ରୀ:ପୂ: ୩୭୦ରେ ହିପୋକ୍ରେଟ   ପ୍ରଥମେ ଲେଖିଥିଲେ । ଫେଲିକ୍ସ ହୋପ-ସେଲର  ସନ ୧୮୭୧ରେ ପ୍ରଥମେ ଏହାର ଅନ୍ତର୍ନିହିତ କାର୍ଯ୍ୟବିଧି ଲେଖିଥିଲେ । ପରଫିରିଆ ଶବ୍ଦଟି ଶବ୍ଦ , ରୁ ନିଆଯାଇଛି ଯାହାର ଅର୍ଥ ପରପ୍ଲ   ରଙ୍ଗ ।
ବାଦ୍ୟଶ୍ରୀ ଧନେଶ୍ୱର ସ୍ୱାଇଁ  (ଜନ୍ମ : ୧୮ ମଇ ୧୯୫୩) ଜଣେ ମର୍ଦ୍ଦଳ ବାଦକ ଓ ଗୁରୁ ଅଟନ୍ତି  । ମର୍ଦ୍ଦଳ ବାଦନ ପାଇଁ ସେ କେନ୍ଦ୍ର ଓ ରାଜ୍ୟ ସଙ୍ଗୀତ ନାଟକ ଏକାଡେମୀ ସମ୍ମାନ ଲାଭ କରିଛନ୍ତି । ସେ ଉତ୍କଳ ସଙ୍ଗୀତ ମହାବିଦ୍ୟାଳୟରେ ମର୍ଦ୍ଦଳ ଗୁରୁ ଭାବରେ କାର୍ଯ୍ୟଛନ୍ତି । ଜୀବନୀ ଧନେଶ୍ୱର, ୧୯୫୩ ମସିହାରେ ପୁରୀ ଜିଲ୍ଲାର ନହନ୍ତରଠାରେ ଜନ୍ମଗ୍ରହଣ କରିଥିଲେ । ନିଜ ଗାଁରେ ଥିବା ଭାଗବତ ଟୁଙ୍ଗୀରେ ସଂକୀର୍ତ୍ତନ ଆଦି ଶୁଣି ସେ ମର୍ଦ୍ଦଳ ପ୍ରତି ଆକୃଷ୍ଟ ହୋଇଥିଲେ । ସିଂହାରୀ ଶ୍ୟାମସୁନ୍ଦର କର ଓ ଗୁରୁ ବନମାଳି ମହାରଣାଙ୍କଠାରୁ ସେ ବିଧିବଦ୍ଧ ମର୍ଦ୍ଦଳ ବାଦନ ଶିଖିଛନ୍ତି । ୧୯୭୯ ମସିହାରେ ସେ ଉତ୍କଳ ସଙ୍ଗୀତ ମହାବିଦ୍ୟାଳୟରେ ମର୍ଦ୍ଦଲ ବିଭାଗରେ ଯୋଗଦେଇଥିଲେ । ୧୯୮୦ ମସିହାରୁ ସେ ବିଭିନ୍ନ ଓଡ଼ିଶୀ ନୃତ୍ୟଶିଳ୍ପୀମାନଙ୍କ ସହିତ ମର୍ଦ୍ଦଳ ବଜେଇ ଆସୁଛନ୍ତି । ଏକକ ମର୍ଦ୍ଦଳ ବାଦକ ଭାବରେ ମଧ୍ୟ ସେ ବହୁବାର ମଞ୍ଚରେ ପରିବେଷଣ କରିଛନ୍ତି । ଯୁକ୍ତରାଷ୍ଟ୍ର ଆମେରିକା, ଜର୍ମାନୀ, ସ୍ପେନ, ବେଲଜିଅମ, ଡେନମାର୍କ, ନରୱେ, ଫିନଲ୍ୟାଣ୍ଡ, ଚୀନ, ସିଙ୍ଗାପୁର, ମାଲେସିଆ, ଦକ୍ଷିଣ କୋରିଆ, ଜୋର୍ଡାନ, ଇସ୍ରାଏଲ ଆଦି ଦେଶରେ ସେ ମର୍ଦ୍ଦଳ ବାଦନ ପରିବେଷଣ କରିସାରିଛନ୍ତି । ସେ ଓଡ଼ିଶୀ ନୃତ୍ୟରେ ସଙ୍ଗୀତ ସଂଯୋଜନା ମଧ୍ୟ କରନ୍ତି । ତାଙ୍କର କିଛି ଲୋକପ୍ରିୟ ସଂଯୋଜନା ମଧ୍ୟରେ  'ପଞ୍ଚଦେବ ସ୍ତୁତି' ,  'ଦଶ ମହାବିଦ୍ୟା' ,  'ଯୁଗେ ଯୁଗେ ଜଗନ୍ନାଥ' ,  'ସୃଷ୍ଟି ଓ ପ୍ରଳୟ'  ଆଦି ଅନ୍ୟତମ ।
ଉପାଳୀ ଅପରାଜିତା ଜଣେ ନାୟିକା ଓ ଓଡ଼ିଶୀ ଏବଂ ଭାରତନାଟ୍ୟମ ନୃତ୍ୟ ନୃତ୍ୟନିର୍ଦ୍ଦେଶିକା । ସେ ଆଗରୁ ବିଶ୍ୱ ନେତାଙ୍କ ପାଇଁ ଓ ଜନସାଧାରଣଙ୍କ ପାଇଁ ଉଦ୍ଦିଷ୍ଟ ସରକାରଙ୍କ ନୀତି ଏବଂ ଆନ୍ତର୍ଜାତୀୟ ବ୍ୟାପାର ଉପରେ ଜଣେ ବରିଷ୍ଠ ପରାମର୍ଶଦାତା ଥିଲେ । ଜୀବନ ଉପାଳୀ ଅପରାଜିତା ରିଶି ଭ୍ୟାଲି ସ୍କୁଲ୍ରେ ଅଧ୍ୟୟନ କରିଥିଲେ । ସେ ମଧ୍ୟ ଦିଲ୍ଲୀ ବିଶ୍ୱବିଦ୍ୟାଳୟ, କାନାଡ଼ାର ଡେଲାହାଉସି ବିଶ୍ୱବିଦ୍ୟାଳୟର ରୋଟାରି ଫାଉଣ୍ଡେସନ୍ ଆମ୍ବାସଡାରିଆଲ୍ ସ୍କଲାର୍ ଥିଲେ ଓ ଆମେରିକାର କାର୍ଣ୍ଣଗି ମେଲନ୍ ବିଶ୍ୱବିଦ୍ୟାଳୟରେ ଶିକ୍ଷା ଗ୍ରହଣ କରିଥିଲେ । ସେ ଐତିହାସିକ ଭାରତୀୟ ଶିକ୍ଷାବିତ୍ ଓ ବୁଦ୍ଧିଜୀବୀ ବିଧୁ ଭୁଷଣ ଦାସ ଓ ପ୍ରଫେସର ପ୍ରଭାତ ନଳିନୀ ଦାସଙ୍କ ଝିଅ । ରିଶି ଭ୍ୟାଲିଠାରେ ସେ ପ୍ରସିଦ୍ଧ ଭାରତୀୟ ଅଭିନେତ୍ରୀ ଲୀଳା ନାଇଡୁଙ୍କ ଧରମ ଝିଅ ହେଲେ । ସେ କାର୍ଣ୍ଣଗି ମେଲନ୍ ବିଶ୍ୱବିଦ୍ୟାଳୟରେ ଜଣେ ଅଧ୍ୟାପିକା ଥିଲେ ଓ ସେଠାରେ ସେ ଏହାର ଐତିହାସିକ ପ୍ରତିଷ୍ଠାତା ଓ ସଭାପତି ତଥା ଲୋକ ସଭାର କିଛି ନେତାଙ୍କର ପରାମର୍ଶଦାତା ରିଚାର୍ଡ଼ ସାଇରେଟ୍ଙ୍କଦ୍ୱାରା ୧୯୯୦ ମସିହାରେ ନିଯୁକ୍ତ ହୋଇଥିଲେ । ସେ ୨୦୦୭ ମସିହାରୁ ଏସିଆର ପ୍ରଥମ ପୋଷଣୀୟ ପ୍ରଯୁକ୍ତିବିଦ୍ୟା ପ୍ରତିଯୋଗିତାର ମଧ୍ୟ ପ୍ରତିଷ୍ଠାତା ହୋଇଥିଲେ ଯାହା ପୃଥିବୀରେ ପୋଷଣୀୟତା ବୃଦ୍ଧି କରିବା ପାଇଁ ଶିଳ୍ପାୟନ ମାଧ୍ୟମରେ ବଜାରକୁ ନୂତନ, ସ୍ୱଚ୍ଛ ପ୍ରଯୁକ୍ତିବିଦ୍ୟା ଆଣିଥାଏ । ଏହି ପ୍ରତିଯୋଗିତା ପରେ ଏକ ଆନ୍ଦୋଳନରେ ପରିଣତ ହେଲା ଓ ବିଶ୍ୱବ୍ୟାପୀ ପ୍ରାୟ ୬୦,୦୦୦ ଛାତ୍ର ଏଥିରେ ଅଂଶଗ୍ରହଣ କରିଛନ୍ତି । ଭାରତର ଭାରତୀୟ ପ୍ରଯୁକ୍ତିବିଦ୍ୟା ଅନୁଷ୍ଠାନ  (ଆଇ.ଆଇ.ଟି.) ଏହାର ଶିକ୍ଷା ସମ୍ବନ୍ଧୀୟ ଅଂଶୀଦାର  ।
ଶାହାପୁରା, ‌‌ଭିଲୱାଡ଼ା ଏକ ଭାରତୀୟ ପୌରପାଳିକା   ଅଟେ । ଏହା ରାଜସ୍ଥାନର ଜଇପୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଶାହାପୁରା, ‌‌ଭିଲୱାଡ଼ା ୨୭.୩୮୩୭ ଉତ୍ତର ଅକ୍ଷାଂଶ ଓ ୭୫.୯୬୨୫ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୬୬୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଶାହାପୁରା, ‌‌ଭିଲୱାଡ଼ା ସହରର ମୋଟ ଜନସଂଖ୍ୟା ୨୮୧୭୦ ଅଟେ । ସେଥି ମଧ୍ୟରୁ ୫୨.୫୨% ଜଣ ପରୁଷ ହୋଇଥିବା ବେଳେ ୪୭.୪୮% ଜଣ ନାରୀ ଅଟନ୍ତି । ଶାହାପୁରା, ‌‌ଭିଲୱାଡ଼ାର ସାକ୍ଷରତା ହାର ୫୭.୬୨% ଅଟେ । ଏହା ଜାତୀୟ ହାରଠାରୁ ୭.୨୨% ପ୍ରତିଶତ କମ ଅଟେ । ସେଥିରୁ ୩୭.୨୭% ପ୍ରତିଶତ ପୁରୁଷ ଓ ୨୦.୩୫% ନାରୀ ଅଟନ୍ତି । ୧୭.୪୭% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଶାହାପୁରା, ‌‌ଭିଲୱାଡ଼ାର ସରକାରୀ ଭାଷା ଅଟେ ।
ସୁବ୍ରତ ସ୍ୱାଇଁ ଜଣେ ଓଡ଼ିଆ କଥାଚିତ୍ରର ଗୀତିକାର । ସୁବ୍ରତଙ୍କୁ ୨୦ ବର୍ଷ ହେବା ଆଗରୁ ସେ ଗୀତ ଲେଖିବା ଆରମ୍ଭ କରିଥିଲେ । ୨୦୦୦ ମସିହାରେ ତାଙ୍କ ଲିଖିତ ଜଗନ୍ନାଥ ଭଜନ  ବାଉଁଶ ପତର ସରୁ ଲୋ ଝାଇଁ ଝୁମୁରୁ  ଗୀତଟି ଲୋକପ୍ରିୟ ହେବା ପରେ ସୁବ୍ରତ ଲୋକଲୋଚନକୁ ଆସିଥିଲେ । ସୁବ୍ରତଙ୍କ ଏହି ଗୀତରେ କଣ୍ଠଦାନ କରିଥିଲେ ହିନ୍ଦୀ କଥାଚିତ୍ର ଜଗତର ଜଣାଶୁଣା ଗାୟକ ମହମ୍ମଦ ଅଜିଜ୍‌ । ୨୦୦୮ ମସିହାରେ ସୁବ୍ରତ ଓଡ଼ିଆ କଥାଚିତ୍ର ଜଗତରେ ଚଳଚ୍ଚିତ୍ର ଗୀତ ଲେଖିବା ଆରମ୍ଭ କରିଥିଲେ । ଚିତ୍ତରଞ୍ଜନ ତ୍ରିପାଠୀଙ୍କ ନିର୍ଦ୍ଦେଶିତ ଓଡ଼ିଆ କଥାଚିତ୍ର ମୁଖ୍ୟମନ୍ତ୍ରୀରେ ଗୀତ ରଚନା କରିଥିଲେ ସୁବ୍ରତ । ଏହାପରେ ସେ ୨୦୧୦ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର ପ୍ରେମ ଅଢ଼େଇ ଅକ୍ଷରରେ ଗୀତ ରଚନା କରିଥିଲେ । ପ୍ରାରମ୍ଭିକ ଜୀବନ ଏବଂ ପେଷା ସୁବ୍ରତ ସ୍ୱାଇଁ ଗୀତ ରଚନା କରିବା ସ‌ହ ସମ୍ବାଦ ଖବରକାଗଜ ପାଇଁ ସାମ୍ବାଦିକତା କରୁଛନ୍ତି । ସେ କେଉଁଝର ଜିଲ୍ଲାର ପ୍ରତିନିଧି ଭାବରେ କାର୍ଯ୍ୟ କରୁଛନ୍ତି । ଗୀତ ରଚନା ୨୦୦୦ ମସିହାରେ ସୁବ୍ରତ ସ୍ୱାଇଁଙ୍କଦ୍ୱାରା ରଚିତ ଭଜନ  'ବାଉଁଶ ପତର ସରୁ ଲୋ ଝାଇଁ ଝୁମୁରୁ  ତାଙ୍କୁ ଅନେକ ଲୋକପ୍ରିୟତା ଦେଇଥିଲା । ଏହି ଗୀତଟିରେ କଣ୍ଠଦାନ କରିଥିଲେ ହିନ୍ଦୀ କଥାଚିତ୍ର ଜଗତର ଲୋକପ୍ରିୟ ଗାୟକ ମହମଦ ଅଜିଜ୍ । ସୁବ୍ରତ ୨୦୦୮ ମସିହାରେ ପ୍ରଥମ କରି ଓଡ଼ିଆ କଥାଚିତ୍ର ଜଗତରେ ଚଳଚ୍ଚିତ୍ର ପାଇଁ ଗୀତ ରଚନା କରିଥିଲେ । ଓଡ଼ିଆ କଥାଚିତ୍ର ମୁଖ୍ୟମନ୍ତ୍ରୀ ପାଇଁ ସେ ପ୍ରଥମ କରି ଗୀତ ରଚନା କରିଥିଲେ । ଏହାପରେ ୨୦୧୦ରେ ସେ ଓଡ଼ିଆ କଥାଚିତ୍ର ପ୍ରେମ ଅଢ଼େଇ ଅକ୍ଷର ପାଇଁ ଗୀତ ରଚନା କରିଥିଲେ । ଏହାପରେ ସେ ପ୍ରେମ ଆନନ୍ଦଙ୍କ ସଙ୍ଗୀତ ନିର୍ଦ୍ଦେଶନାରେ କାର୍ଯ୍ୟ କରିବା ଆରମ୍ଭ କରିଥିଲେ । ପ୍ରେମ ଆନନ୍ଦଙ୍କ ସ୍ୱର ସଂଯୋଜନା ସ‌ହ ସୁବ୍ରତଙ୍କର ଗୀତ ରଚନାରେ ଅନେକ ସଫଳ ଗୀତ ତିଆରି ହୋଇଥିଲା ।  "ଚାଲ୍ କରିବା ଠିଆ ପାଲା" ,  "ଜାଲିମା ଓ ଜାଲିମା" ,  "ଏମିତି ଏ ସମୟ" ,  "ଓରେ ପ୍ରିୟା" ,  "ଯଦି ଏଇ ଜୀବନରେ" ,  "ମଲ୍ ‌କା ମଲ୍‌କା ", " ଧୀରେ ଧୀରେ ଭଲ ପାଇଗଲି " ଆଦି ସଫଳ ଗୀତର ଗୀତ ରଚନା କରିଥିଲେ ସୁବ୍ରତ । ୨୦୧୬ ମସିହାରେ ଝିଅଟା ବିଗିଡ଼ିଗଲା ଚଳଚ୍ଚିତ୍ରର ଗୀତ ମଲ୍‌କା ମଲ୍‌କା ପାଇଁ ସୁବ୍ରତ ଓଡ଼ିଆ ଫିଲ୍ମ‌ଫେୟାର ପୁରସ୍କାର ପାଇଥିଲେ । ୨୦୧୭ ମସିହାରେ ସୁବ୍ରତ ଅଗସ୍ତ୍ୟ ଚଳଚ୍ଚିତ୍ରର ଗୀତ ଧିରେ ଧିରେ ଭଲ ପାଇଗଲି ପାଇଁ ୨୮ ତମ ରାଜ୍ୟ ଚଳଚ୍ଚିତ୍ର ପୁରସ୍କାର ଉତ୍ସବରେ ଶ୍ରେଷ୍ଠ ଗୀତିକାର ପୁରସ୍କାର ପାଇଥିଲେ । ଶିବା- ନଟ୍‌ ଆଉଟ୍‌, ହାପି ଲକି, ପ୍ରେମ୍ କୁମାର ଆଦି କଥାଚିତ୍ରରେ ସେ ଗୀତରଚନା କରିଥିଲେ ।
ବିରାଟ କୋହଲୀ  (ଉଚ୍ଚାରଣ ; ଜନ୍ମ ୫ ନଭେମ୍ବର ୧୯୮୮) ଭାରତୀୟ କ୍ରିକେଟ ଦଳର ଜଣେ ଦକ୍ଷ ଡାହାଣହାତୀ ବ୍ୟାଟ୍ସମ୍ୟାନ୍  । ସେ ମଧ୍ୟମ ଗତିର କାମଚଳା ବୋଲିଂ ମଧ୍ୟ କରନ୍ତି । ସେ ଭାରତୀୟ ଟେଷ୍ଟ ଦଳ, ଦିନିକିଆ ଦଳ ଓ ଟି୨୦ ଦଳର ଅଧିନାୟକ ଥିଲେ । ସେ ଆଇପିଏଲ ଦଳ ରୟାଲ ଚାଲେଞ୍ଜର ବାଙ୍ଗାଲୋରର ଅଧିନାୟକ ଥିଲେ । କ୍ୟାରିୟର ଉନ୍ନତ ପ୍ରଦର୍ଶନଦ୍ୱାରା ଦିଲ୍ଲୀକୁ ପ୍ରତିନିଧିତ୍ୱ କରିସାରିବା ପରେ ତାଙ୍କୁ ୧୯ ବର୍ଷରୁ କମ ବିଶ୍ୱକପ ଦଳରେ ଅଧିନାୟକ ଦାୟିତ୍ୱ ଦିଆଯାଇଥିଲା ଓ ସେ ଭାରତକୁ ୧୯-ବର୍ଷରୁ କମ ବିଶ୍ୱକପ ବିଜେତା କରାଇଥିଲେ । କିଛି ମାସ ପରେ ତାଙ୍କୁ ଶ୍ରୀଲଙ୍କା ସହ ପ୍ରଥମ ଦିନିକିଆ ମ୍ୟାଚ ଖେଳିବାର ସୁଯୋଗ ମିଳିଥିଲା । ତାଙ୍କ ଉନ୍ନତ ପ୍ରଦର୍ଶନଦ୍ୱାରା ସେ ୨୦୧୧ ବିଶ୍ୱକପ ଦଳରେ ନିଜର ସ୍ଥାନ ବଜାୟ ରଖିପାରିଥିଲେ । କିଙ୍ଗଷ୍ଟନଠାରେ ୱେଷ୍ଟଇଣ୍ଡିଜ ବିପକ୍ଷରେ ସେ ନିଜର ପ୍ରଥମ ଟେଷ୍ଟ ମ୍ୟାଚ ଖେଳିଥିଲେ । ୨୦୧୨ ଏବଂ ୨୦୧୭ରେ ସେ ଦିନିକିଆର ସର୍ବଶ୍ରେଷ୍ଠ ଖେଳାଳି ଭାବେ ଆଇସିସିରୁ ଏବଂ ନିଜ ଉନ୍ନତ ପ୍ରଦର୍ଶନ ଯୋଗୁଁ ବିସିସିଆଇରୁ ଅର୍ଜୁନ ପୁରସ୍କାର ମଧ୍ୟ ପାଇସାରିଛନ୍ତି ।
ରାଘୁନାଥପୁର, ପୁରୁଲିଆ ଏକ ଭାରତୀୟ ଜନଗଣନା ସହର   ଅଟେ । ଏହା ପଶ୍ଚିମବଙ୍ଗର ସୋଉଥ୍ ତ୍ୱେନ୍ତ୍ ଓଉର୍ ପର୍ଗନସ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ରାଘୁନାଥପୁର, ପୁରୁଲିଆ ୨୩.୫୩୮୮ ଉତ୍ତର ଅକ୍ଷାଂଶ ଓ ୮୬.୬୭୩୫ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ରାଘୁନାଥପୁର, ପୁରୁଲିଆ ସହରର ମୋଟ ଜନସଂଖ୍ୟା ୫୦୦୯ ଅଟେ । ସେଥି ମଧ୍ୟରୁ ୫୧.୦୭% ଜଣ ପରୁଷ ହୋଇଥିବା ବେଳେ ୪୮.୯୩% ଜଣ ନାରୀ ଅଟନ୍ତି । ରାଘୁନାଥପୁର, ପୁରୁଲିଆର ସାକ୍ଷରତା ହାର ୫୯.୨୧% ଅଟେ । ଏହା ଜାତୀୟ ହାରଠାରୁ ୫.୬୩% ପ୍ରତିଶତ ଅଧିକ ଅଟେ । ସେଥିରୁ ୩୩.୧୦% ପ୍ରତିଶତ ପୁରୁଷ ଓ ୨୬.୧୧% ନାରୀ ଅଟନ୍ତି । ୧୫.୬୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ବଙ୍ଗାଳୀ ରାଘୁନାଥପୁର, ପୁରୁଲିଆର ସରକାରୀ ଭାଷା ଅଟେ ।
ଆକୁଳାନନ୍ଦ ବେହେରା  (ମୃତ୍ୟ: ୧୬ ଅପ୍ରେଲ ୨୦୦୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ଆକୁଳାନନ୍ଦ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୭ ମସିହାରେ ଓଡ଼ିଶା ବିଧାନ ସଭା ନିର୍ବାଚନରେ ସେ ଚୌଦ୍ୱାର-କଟକ ବିଧାନ ସଭା ନିର୍ବାଚନ ମଣ୍ଡଳୀରୁ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଆକୁଳାନନ୍ଦ ବେହେରାଙ୍କ ବାପାଙ୍କ ନାମ କମ୍ଭୁ ବେହେରା ଏବଂ ପତ୍ନୀଙ୍କ ନାମ ନିରୂପମା ଦେବୀ । ଆକୁଳାନନ୍ଦଙ୍କର ଶିକ୍ଷାଗତ ଯୋଗ୍ୟତା ଥିଲା କଳାରେ ଇଣ୍ଟରମିଡିଅଟ୍ । ରାଜନୈତିକ ଜୀବନ ଆକୁଳାନନ୍ଦ ବେହେରା ଓଡ଼ିଶା ରାଜନୀତିରେ ପ୍ରଜା ସୋସିଆଲିଷ୍ଟ ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଆକୁଳାନନ୍ଦ ବେହେରା ୨୦୦୧ ମସିହାର ଅପ୍ରେଲ ୧୬ ତାରିଖରେ ମୃତ୍ୟୁବରଣ କରିଥିଲେ ।
ଏମଏମଆର ଟିକା  (ଇଂରାଜୀ ଭାଷାରେ ) ଏକ ଟିକା   ଯାହା ମିଳିମିଳା, ଗାଲୁଆ ଓ ରୁବେଲା ଆଦି ତିନୋଟି ରୋଗ ନିମନ୍ତେ ଦିଆଯାଏ  । ଶିଶୁର ବୟସ ୯ରୁ ୧୫ ମାସ ବୟସ ଭିତରେ ପ୍ରଥମ ମାତ୍ରା ଓ ୪ ସପ୍ତାହ ଅନ୍ତରରେ ୧୫ ମାସରୁ ୬ ବର୍ଷ ବୟସ ଭିତରେ ଦ୍ୱିତୀୟ ମାତ୍ରା ଦିଆଯାଏ । ଏହି ଟିକା ଦେବାଦ୍ୱାରା ୯୭% ମିଳିମିଳା, ୮୮% ଗାଲୁଆ ଓ ୯୭% ରୁବେଲା ବିରୁଦ୍ଧରେ ସୁରକ୍ଷା ମିଳେ । ଆଦୌ ଇମ୍ମ୍ୟୁନିଟି   ନଥିବାର ପ୍ରମାଣ ଥିବା, ଏଚଆଇଭି/ଏଡସ ନିୟନ୍ତ୍ରିତ ଲୋକ‌କୁ ଓ ମିଳିମିଳା ସଂସ୍ପର୍ଶରେ ଆସିବାର ୭୨ ଘଣ୍ଟା ମଧ୍ୟରେ ଅଧାପନ୍ତରିଆ ଇମ୍ମ୍ୟୁନିଟି ଦିଆଯାଇଥିବା ଲୋକ‌କୁ ଏହା ଦିଆଯାଏ । ଏହି ଟିକା ଇଞ୍ଜେକସନ ଆକାରରେ ଦିଆଯାଏ । ପୃଥିବୀବ୍ୟାପି ଏମଏମଆର ଟିକା ବ୍ୟବ‌ହୃତ ହେଉଛି: ୧୦୦ଟି ଦେଶରେ ସନ ୨୦୦୧ ସୁଦ୍ଧା ପ୍ରାୟ ୫୦୦ ନିୟୁତ ଡୋଜ ଦିଆସରିଲାଣି । ପୂର୍ବରୁ ମିଳିମିଳା ରୋଗରେ ପ୍ରାୟ ୨.୬ ନିୟୁତ ଶିଶୁ ମୃତ୍ୟୁ ବରଣ କରୁଥିଲେ । ସନ ୨୦୧୨ ସୁଦ୍ଧା ଏହି ମୃତ୍ୟୁ ସଂଖ୍ୟା କମିଯାଇ ୧୨୨,୦୦୦ ମୃତ୍ୟୁ ହୋଇଛି । ଏମଏମଆର ଟିକା ଦେବାଦ୍ୱାରା ଉତ୍ତର ଓ ଦକ୍ଷିଣ ଆମେରିକାରେ ମିଳିମିଳା ହାର ଅତି କମ ଅଛି । ଅନ୍ୟ ପକ୍ଷରେ ଟିକା ନ‌ ଦିଆଯାଇଥିବା ଦେଶମାନଙ୍କରେ ଏହି ରୋଗ ହାର ବଢ଼ିବାକୁ ଲାଗିଛି । ସନ ୨୦୦୦ରୁ ୨୦୧୬ ମଧ୍ୟରେ ରୋଗ ହାର ୮୪% କମିଛି । ଏହି ଟିକାର ପ୍ରତିକ୍ରିୟା ଅତି ସାମାନ୍ୟ ହୁଏ ଓ କିଛି ଚିକିତ୍ସା ବିନା ଭଲ ହୋଇଯାଏ । ଜ୍ୱର, ଇଞ୍ଜେକସନ ସ୍ଥାନରେ କଷ୍ଟ ହୁଏ ଓ ଲାଲ ଦେଖାଯାଏ । ଏକ ନିୟୁତ ଲୋରେ ଜଣକର ସାଂଘାତିକ ଆଲର୍ଜି   ହୁଏ । ଗର୍ଭାବସ୍ଥାରେ ଏମଏମଆର ଟିକା ଦିଆଯାଏନାହିଁ କିନ୍ତୁ ସ୍ତନ୍ୟପାନ   ସମୟରେ ଦିଆଯାଇପାରେ । ଅନ୍ୟ ଟିକା ସାଥିରେ ଏହି ଟିକା ଦିଆଯାଇପାରେ । ସଦ୍ୟ ଟିକା ନେଲାପରେ ଅନ୍ୟ ଲୋକ ପାଖକୁ ଡେଇଁବା ସଙ୍କଟ ବଢ଼ିଯାଏନି । ଏହି ଟିକା ଦେଲେ   ସଙ୍କଟ ବଢ଼ିଯାଏନି । ଏମଏମଆର ଟିକାରେ ତିନି ରୋଗର ଜିବନ୍ତ କିନ୍ତୁ ଆଟେନୁଏଟେଡ ଭୁତାଣୁ   ଥାଆନ୍ତି । ମରିସ ହଲେମାନ   ଏହି ଅଏମଏମଆର ଟିକା ପ୍ରସ୍ତୁତ କରିଥିଲେ । ସନ ୧୯୭୧ରେ ମର୍କ ଏଣ୍ଡ କୋ କମ୍ପାନୀକୁ   ଲାଇସେନସ ଦିଆଯାଇଥିଲା । ଗୋଟିକିଆ ମିଳିମିଳା, ଗାଲୁଆ ଓ ରୁବେଲା ଟିକାକୁ ଯଥାକ୍ରମେ ୧୯୬୩, ୧୯୬୭ ଓ ୧୯୬୯ରେ ଲାଇସେନସ ଦିଆଯାଇଥିଲା । ଦ୍ୱିତୀୟ ଡୋଜ ପାଇଁ ୧୯୮୯ରେ ସୁପାରିସ କରାଗଲା । ଏମଏମଆର ବଦଳରେ ଏମଏମଆରଭି ଟିକା   ଦେଲେ ତିନୋଟି ଭୁତାଣୁ ରୋଗ ସ‌ହିତ ହାଡ଼ଫୁଟିରୁ   ସୁରକ୍ଷା ମିଳିଯାଏ । ଗାଲୁଆ ଟିକା ବ୍ୟତୀତ କେବଳ ଏମଆର   ଟିକା ମଧ୍ୟ ଦିଆଯାଇପାରେ ।
ଦୋଳଗୋବିନ୍ଦ ନାୟକ  (ଜନ୍ମ: ୮ ସେପ୍ଟେମ୍ବର ୧୯୪୭) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ଦୋଳଗୋବିନ୍ଦ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୮୫ ଓ ୧୯୯୫ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଆଳି ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୯ମ ଓ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଦୋଳଗୋବିନ୍ଦ ନାୟକ ୧୯୪୭ ମସିହାର ସେପ୍ଟେମ୍ବର ମାସ ୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କେଶବାନନ୍ଦ ନାୟକ ଏବଂ ପତ୍ନୀଙ୍କ ନାମ ନିହାରବାଳା ନାୟକ । ଦୋଳଗୋବିନ୍ଦଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକୋତ୍ତର । ରାଜନୈତିକ ଜୀବନ ଦୋଳଗୋବିନ୍ଦ ନାୟକ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।
ଡୁଟାସ୍ଟେରାଇଡ  (ଇଂରାଜୀ ଭାଷାରେ , ଏକ ବିକ୍ରୟ ନାମ ଆଭୋଡାର୍ଟ/ ) ଏକ ଔଷଧ ଯାହା ବର୍ଦ୍ଧିତ ପ୍ରୋସ୍ଟେଟ ରୋଗର ଲକ୍ଷଣମାନଙ୍କର ଚିକିତ୍ସା ନିମନ୍ତେ ଦିଆଯାଏ  । ଏହାର ଉପକାରୀତା ପ୍ରାୟ କିଛି ମାସ ପରେ ଜଣାଯାଏ । ଏହା ବ୍ୟତୀତ ପୁରୁଷଙ୍କର ମୁଣ୍ଡ ବାଳ ଝଡ଼ିବାର ଚିକିତ୍ସା ନିମନ୍ତେ ଓ ମହିଳାଙ୍କର ହରମୋନ ଥେରାପିରେ   ବ୍ୟବ‌ହାର କରାଯାଏ । ଏହା ପାଟିରେ ଦିଆଯାଏ । ଡୁଟାସ୍ଟେରାଇଡର ସାଧାରଣ ପ୍ରତିକ୍ରିୟାରେ ଯୌନ ସମସ୍ୟା, ସ୍ତନ ଦରଜ ଓ ସ୍ତନ ବୃଦ୍ଧି ହୋଇପାରେ । ଏହା ବ୍ୟତୀତ କେତେକ ପ୍ରକାରର ପ୍ରୋସ୍ଟେଟ କର୍କଟ, ଅବସାଦ ଓ ଆଞ୍ଜିଓଇଡିମା ହୋଇପାରେ । ଗର୍ଭାବସ୍ଥାରେ ଓ ଯୌନ ସାଥୀ ଏହାର ବ୍ୟବ‌ହାର କଲେ ଶିଶୁର କ୍ଷତି ହୁଏ । ଡୁଟାସ୍ଟେରାଇଡ ଏକ ପ୍ରକାର ୫ -ରିଡକ୍ଟେଜ ଇନହିବିଟର  (5 - ) ଓ ଏକ ଆଣ୍ଟିଆଣ୍ଡ୍ରୋଜେନ   ଔଷଧ  । ଏହା ଏକ ଏଞ୍ଜାଇମ ଇନହିବିଟର    ଯାହା ଡାଇହାଇଡ୍ରୋଟେସ୍ଟୋସ୍ଟିରନ  ନାମକ ଏକ ପ୍ରକାର ଯୌନ ହରମୋନ   ଆଣ୍ଡ୍ରୋଜେନର   ବାୟୋସିନ୍ଥେସିସ    କମେଇ ଦେଇ କାର୍ଯ୍ୟକ୍ଷମ ହୁଏ । ସନ ୧୯୯୩ରେ ଗ୍ଲାକ୍ସୋସ୍ମିଥକ୍ଲାଇନଦ୍ୱାରା   ପେଟେଣ୍ଟ ହେବା ପରେ ସନ ୨୦୦୧ରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହା ଜେନେରିକ ଔଷଧ ନାମରେ   ବିକ୍ରୟ ହୁଏ । ସନ ୨୦୧୯ରେ ସଂଯୁକ୍ତ ରାଷ୍ଟ୍ରରେ   ଏନଏଚଏସକୁ   ଏହାର ଏକ ମାସର ଡୋଜ ପିଛା ପ୍ରାୟ ୧୨ ପାଉଣ୍ଡ ଖର୍ଚ୍ଚ କରିବାକୁ ପଡ଼ୁଥିଲା । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ହୋଲସେଲ ମୂଲ୍ୟ ୬.୬୬ ଆମେରିକୀୟ ଡଲାର । ସନ ୨୦୧୬ରେ ଏହାର ୧ ନିୟୁତରୁ ଅଧିକ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିସନ ତାଲିକାର ୨୭୪ତମ ସ୍ଥାନରେ ଥଲା ।
ଛେନା ମୁଡୁକି ଛେନାରେ ତିଆରି ଏକ ଭାରତୀୟ ମିଠା । ଛେନା, ଚିନି, ଅଳେଇଚ ଓ ଗୋଲାପ ଜଳ ଆଦି ସାମଗ୍ରୀ ମିଶାଇ ଏହାକୁ ତିଆରି କରାଯାଥାଏ । ଏହା ମୁଖ୍ୟତଃ ଓଡ଼ିଶା ଓ ପଶ୍ଚିମ ବଙ୍ଗରେ ତିଆରି ହୁଏ । ଏହାକୁ ତିଆରି କରିବା ପାଇଁ ଛେନାରୁ ପାଣି ମାରି ତାକୁ ଚକଟି ସେହି ଚକଟାକୁ ଚିନି ଶିରାରେ ମିଶାଇ ରନ୍ଧାଯାଏ । ଏହି ମିଶ୍ରଣ ପୂରା ବହଳିଆ ହୋଇଆସିଲେ ସେଥିରେ ଅଳେଇଚ ଓ ଗୋଲାପ ଜଳ ମିଶାଇ ଥଣ୍ଡା କରାଯାଏ । ଥଣ୍ଡା ହେଲା ପରେ ଖଣ୍ଡ ଖଣ୍ଡ କରି ପରସାଯାଏ ।
ମୈତ୍ରେୟୀ ଦେବୀ  (ସେପ୍ଟେମ୍ବର ୧, ୧୯୧୪ ଜାନୁଆରୀ ୨୯ , ୧୯୮୯) ଜଣେ ଭାରତୀୟ ବଙ୍ଗୀୟ ମହିଳା କବି ଓ ଉପନ୍ୟାସ ଲେଖିକା  । ଜୀବନୀ ମୈତ୍ରେଇ ଦେବୀ ଦାର୍ଶନିକ ଓ ବିଶ୍ୱକବି ରବୀନ୍ଦ୍ରନାଥଙ୍କ ନିକଟସ୍ଥ ବ୍ୟକ୍ତି ସୁରେନ୍ଦ୍ରନାଥ ଦାସଗୁପ୍ତାଙ୍କ କନ୍ୟା ଥିଲେ । ସେ କୁଇନୋଳୋଗିଷ୍ଟ ଏମ . ଏମ . ସେନଙ୍କୁ ବିବାହ କରିଥିଲେ । . ସେ ସର୍ବଭାରତୀୟ ମହିଳା କାଉନ୍ସିଲର ଉପସଭାପତି ଥିଲେ ସାମ୍ପ୍ରଦାୟିକ ସଦ୍ଭାବର ପ୍ରୋଷ୍ଠହମ ପାଇଁ ଏକ କାଉନ୍ସିଲ ଗଠନ କରିଥିଲେ । ସେ 16 ବର୍ଷ ବୟସର ହେଇଥିବା ବେଳେ ତାଙ୍କର ପ୍ରଥମ କାବ୍ଯ ପୁସ୍ତକ ପ୍ରକାଶିତ ହେଇଥିଲା । ସେଥିରେ ବିଶ୍ୱକବି ରବୀନ୍ଦ୍ରନାଥ ମୁଖବନ୍ଧ ଲେଖିଥିଲେ । ସେ  " - "  ନାମକ ଏକ ପୁସ୍ତକ ଲେଖିଥିଲେ । . ରୋମାନିଆନ ଲେଖକ ମିରସିଆ ଏଲିଆଡେଙ୍କ ୧୯୩୩ ମସିହାର ସଫଳ ଉପନ୍ୟାସ  " "  ମୈତ୍ରେଇ ଦେବୀଙ୍କ ଜୀବନୀ ଉପରେ ପର୍ଯ୍ୟବସିତ ହେଇଥିଲା । ଏଥିରେ ବର୍ଣିତ ସଂସ୍କୃତି ସହ ମୈତ୍ରେଇ ଦେବୀ ସ୍ୱୀକୃତି ଦେଇଥିଲେ ମଧ୍ୟ ଏଥିରେ ତାଙ୍କର ଓ ଏଲିଆଦେଙ୍କ ମଧ୍ୟରେ ଯୌନ ସମ୍ପର୍କ ଥିବା କଥାକୁ କାଳ୍ପନିକ ଓ ଅସତ୍ୟ ବୋଲି କହିଥିଲେ । . ୧୯୩୮ ମସିହାରେ ସେ ବିଶ୍ୱକବି ରବୀନ୍ଦ୍ରନାଥଙ୍କୁ ତାଙ୍କ କାଲିମଫଙ୍ଗଠାରେ ଥିବା ଘରରେ ରହିବାକୁ ଆମନ୍ତ୍ରଣ କରିଥିଲେ ।ପରେ ସେହି ଗୃହ ରବୀନ୍ଦ୍ର ମିଉଜିଆମରେ ପରିଣତ ହେଇଥିଲା । . ଶିକ୍ଷା ସେ କଲିକତାର କଲିକତା ବିଶ୍ୱବିଦ୍ୟାଳୟ ଅଧିନସ୍ଥ ଜଗମାୟା ଦେବୀ କଲେଜରୁ ଡିଗ୍ରୀ ସ୍ତରର ଶିକ୍ଷା ପ୍ରାପ୍ତ ହେଇଥିଲେ । . ପୁରସ୍କାର ସେ 1978 ମାଗିହାରେ ତାଙ୍କର ଉପନ୍ୟାସ  " ନା ହନ୍ୟାତେ "  ପାଇଁ କେନ୍ଦ୍ର ସାହିତ୍ଯ ଏକାଡେମି ପୁରସ୍କାର ହାସଲ କରିଥିଲେ ।
ଅଂଶୁଲା କାନ୍ତ  (ଜନ୍ମ ୭ ସେପ୍ଟେମ୍ବର ୧୯୬୦) ଜଣେ ଭାରତୀୟ ବ୍ୟାଙ୍କ ମ୍ୟାନେଜର ଅଟନ୍ତି  । ସେ ବର୍ତ୍ତମାନ ବିଶ୍ୱ ବ୍ୟାଙ୍କ ଗ୍ରୁପର ମୁଖ୍ୟ ଆର୍ଥିକ ଅଧିକାରୀ ଏବଂ ପରିଚାଳନା ନିର୍ଦ୍ଦେଶକ ଅଟନ୍ତି । ସେ ଏହି ପଦବୀରେ ୧୨ ଜୁଲାଇ ୨୦୧୯ ମସିହାରେ ନିଯୁକ୍ତ ହୋଇଥିଲେ । ଏହାପୂର୍ବରୁ ସେ ୭ ସେପ୍ଟେମ୍ବର ୨୦୧୮ ମସିହାରୁ ୩୧ ଅଗଷ୍ଟ ୨୦୧୯ ମସିହା ପର୍ଯ୍ୟନ୍ତ ଷ୍ଟେଟ ବ୍ୟାଙ୍କ ଅଫ ଇଣ୍ଡିଆର ପରିଚାଳନା ନିର୍ଦ୍ଦେଶକ ଥିଲେ । ସେ ଭାରତର ଉତ୍ତରାଖଣ୍ଡର ରୁର୍କିର ମୂଳ ବାସିନ୍ଦା ଅଟନ୍ତି । ପ୍ରାଥମିକ ଜୀବନ ଏବଂ ଶିକ୍ଷା ଅଂଶୁଲା କାନ୍ତ ୭ ସେପ୍ଟେମ୍ବର ୧୯୬୦ ମସିହାରେ ଭାରତର ଉତ୍ତରାଖଣ୍ଡର ରୁର୍କିରେ ଜନ୍ମଗ୍ରହଣ କରିଥିଲେ । ସେ ୧୯୭୯ ମସିହାରେ ନୂଆଦିଲ୍ଲୀର ଲେଡି ଶ୍ରୀରାମ କଲେଜରୁ ଅର୍ଥନୀତିରେ ସ୍ନାତକୋତ୍ତର ଡିଗ୍ରୀ ହାସଲ କରିଥିଲେ । ତା ପରେ ୧୯୮୧ ମସିହାରେ ସେ ଦିଲ୍ଲୀ ସ୍କୁଲ ଅଫ ଇକୋନୋମିକ୍ସରୁ ଅର୍ଥନୀତିରେ ମାଷ୍ଟର ଡିଗ୍ରୀ ହାସଲ କରିଥିଲେ । ସେ ଇଣ୍ଡିଆନ୍ ଇନଷ୍ଟିଚ୍ୟୁଟ୍ ଅଫ୍ ବ୍ୟାଙ୍କର୍ସର ଜଣେ ସ୍ୱୀକୃତିପ୍ରାପ୍ତ ସହକର୍ମୀ ଅଟନ୍ତି । କାର୍ଯ୍ୟ ଜୀବନ ୧୯୮୩ ମସିହାରେ ଅଂଶୁଲା କାନ୍ତ ଟ୍ରେନିଂ ଅଫିସର ଭାବରେ ଷ୍ଟେଟ ବ୍ୟାଙ୍କ ଅଫ ଇଣ୍ଡିଆରେ ଯୋଗ ଦେଇଥିଲେ । ପରବର୍ତ୍ତୀ ସମୟରେ ସେ ମୁଖ୍ୟ ଜେନେରାଲ ମ୍ୟାନେଜର  (ମହାରାଷ୍ଟ୍ର ଏବଂ ଗୋଆ ଶାଖା), ଷ୍ଟେଟ ବ୍ୟାଙ୍କିଙ୍ଗ ଗ୍ରୁପ ଅପରେସନ୍ସର ଡେପୁଟି ମ୍ୟାନେଜିଂ ଡାଇରେକ୍ଟର ତଥା ଏସବିଆଇ ସିଙ୍ଗାପୁର ଶାଖାର ମୁଖ୍ୟ କାର୍ଯ୍ୟନିର୍ବାହୀ ଅଧିକାରୀ ଭାବରେ କାର୍ଯ୍ୟ କରିଥିଲେ  । ସେପ୍ଟେମ୍ବର ୨୦୧୮ ମସିହାରେ, ସେ ଦୁଇ ବର୍ଷ ଧରି ଏସବିଆଇର ପରିଚାଳନା ନିର୍ଦ୍ଦେଶକ ଏବଂ ବ୍ୟାଙ୍କ ବୋର୍ଡ ସଦସ୍ୟ ଥିଲେ । ଜୁଲାଇ ୧୨, ୨୦୧୯ ମସିହାରେ, ସେ ବିଶ୍ୱ ବ୍ୟାଙ୍କ ଗୋଷ୍ଠୀର ମୁଖ୍ୟ ଆର୍ଥିକ ଅଧିକାରୀ ତଥା ପରିଚାଳନା ନିର୍ଦ୍ଦେଶକ ଭାବରେ ନିଯୁକ୍ତ ହୋଇଥିଲେ । ତାଙ୍କର କାର୍ଯ୍ୟକାଳ ୭ ଅକ୍ଟୋବର, ୨୦୧୯ ମସିହାରୁ ଆରମ୍ଭ ହୋଇଥିଲା । ବ୍ୟକ୍ତିଗତ ଜୀବନ ଅଂଶୁଲା କାନ୍ତ ଉତ୍ତରପ୍ରଦେଶର ବାରାଣାସୀର ଚାର୍ଟାର୍ଡ  ଆକାଉଣ୍ଟାଣ୍ଟ ସଞ୍ଜୟ କାନ୍ତଙ୍କୁ ବିବାହ କରିଛନ୍ତି । ତାଙ୍କର ସିଦ୍ଧାର୍ଥ ନାମକ ଏକ ପୁତ୍ର ଏବଂ ନୁପୁର ନାମକ ଏକ ଝିଅ ଅଛନ୍ତି ।
ମୁକ୍ତି ମଶାଲ, ୧୯୯୪ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର କାହାଣୀ ରଚନା କରିଥିଲେ ବସନ୍ତ ମହାପାତ୍ର । ଶାନ୍ତନୁ ମିଶ୍ର ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ମିହିର ଦାସ, ଅପରାଜିତା ମହାନ୍ତି, ଅଶ୍ରୁମୋଚନ ମହାନ୍ତି, ସ୍ନିଗ୍ଧା ମହାନ୍ତି, ଅକ୍ଷୟ ମହାନ୍ତି  (କାଶ୍ୟପ) ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ  ।
ପ୍ରତିବର୍ଷ ଡିସେମ୍ବର ୧୦ ତାରିଖରେ ମାନବାଧିକାର ଦିବସ ସମଗ୍ର ବିଶ୍ୱରେ ପାଳନ କରାଯାଏ । ଇତିହାସ ମିଳିତ ଜାତିସଂଘର ସାଧାରଣ ସଭାର ୧୦ ଡିସେମ୍ବର ୧୯୪୮ ଅଧିବେଶନରେ ମାନବିକ ଅଧିକାରର ସର୍ବଭାରତୀୟ ଘୋଷଣାନାମା କରାଯାଇଥିଲା । ମିଳିତ ଜାତିସଂଘର ଏହି ପ୍ରଥମ ପ୍ରମୁଖ ସଫଳତା ତଥା ଘୋଷଣାକୁ ସମ୍ମାନିତ କରିବାକୁ ଏହି ତାରିଖ ଚୟନ କରାଯାଇଥିଲା । ମାନବାଧିକାର ଦିବସର ଆନୁଷ୍ଠାନିକ ଘୋଷଣା ୪ ଡିସେମ୍ବର ୧୯୫୦ରେ ସାଧାରଣ ସଭାର ୩୧୭ତମ ସାଧାରଣ ଅଧିବେଶନରେ ଗୃହୀତ ହୋଇଥିଲା । ଯେତେବେଳେ ସାଧାରଣ ସଭାରେ ଏହି ସଂକଳ୍ପ ଘୋଷଣା କରାଯାଇଥିଲା, ସମସ୍ତ ସଦସ୍ୟ ରାଷ୍ଟ୍ର ତଥା ଅନ୍ୟ ଯେ କୌଣସି ଆଗ୍ରହୀ ସଂଗଠନକୁ ଏହି ଦିନ ପାଳନ କରିବାକୁ ଆମନ୍ତ୍ରଣ କରାଯାଇଥିଲା । ପାଳନ ଏହି ଦିନଟିରେ ସାଧାରଣତଃ ଉଚ୍ଚସ୍ତରୀୟ ରାଜନୈତିକ ସମ୍ମିଳନୀ ତଥା ମାନବିକ ଅଧିକାର ସମ୍ବନ୍ଧୀୟ ସାଂସ୍କୃତିକ କାର୍ଯ୍ୟକ୍ରମ ଏବଂ ପ୍ରଦର୍ଶନୀ କରାଯାଇଥାଏ । ଏଥିସହ ପାରମ୍ପାରିକ ଭାବରେ ୧୦ ଡିସେମ୍ବରରେ ମିଳିତ ଜାତିସଂଘର ମାନବିକ ଅଧିକାର ପୁରସ୍କାର ଏବଂ ନୋବେଲ ଶାନ୍ତି ପୁରସ୍କାର ମଧ୍ୟ ପ୍ରଦାନ କରାଯାଏ । ମାନବିକ ଅଧିକାର କ୍ଷେତ୍ରରେ ସକ୍ରିୟ ଥିବା ଅନେକ ସରକାରୀ ଏବଂ ବେସରକାରୀ ସଂଗଠନ ତଥା ଅନେକ ନାଗରିକ ମଧ୍ୟ ଏହି ଦିନକୁ ପାଳନ କରିବା ପାଇଁ ସ୍ୱତନ୍ତ୍ର କାର୍ଯ୍ୟକ୍ରମ ଆୟୋଜନ କରନ୍ତି ।
ଜାପାନ ୪୭ଟି ରାଜ୍ଯ ବା   ତୋଦୋଫୁକେନ୍-ରେ ବିଭକ୍ତ । ତନ୍ମଧ୍ଯରେ ୪୩ଟି ପୂର୍ଣ୍ଣ ରାଜ୍ଯ  ( : କେନ୍), ଦୁଇଟି ଶିଳ୍ପରାଜ୍ଯ   ଫୁ   (ଓସାକା ରାଜ୍ଯ ଓ କ୍ଯୋଟୋ ରାଜ୍ଯ), ଗୋଟିଏ -ଦୋ    (ହୋକାଇଦୋ) ଏବଂ ଗୋଟିଏ ମହାନଗର   : -ତୋ   (ଟୋକିଓ ମହାନଗର) ରହିଛି  । ରାଜ୍ଯଗୁଡ଼ିକ ସହର, ନଗର ଏବଂ ଗ୍ରାମଠାରୁ ବଡ଼ । ୧୮୬୮ରେ, ମେଇଜୀ ଫୁହାଙ୍କେନ ସାଞ୍ଚିସେଇ ପ୍ରଶାସନ ପ୍ରଥମେ ଶିଳ୍ପାଞ୍ଚଳୀୟ ତଥା ଗ୍ରାମୀଣ ପ୍ରଶାସକଙ୍କୁ  (ବୁଗ୍ଯୋ ଏବଂ ଦାଇକାନ୍ ଇତ୍ୟାଦିଙ୍କୁ) ବିସ୍ଥାପିତ କରି ରାଜ୍ଯ  (ଶିଳ୍ପାଞ୍ଚଳୀୟ -ଫୁ ଏବଂ ଗ୍ରାମୀଣ -କେନ୍) ତିଆରି କଲେ  । ଏହାର ଉଦ୍ଦେଶ୍ଯ ତୋକୁଗାୱା ଶୋଗୁନେତର ପ୍ରଭାବ କମାଇବା । ଉପରବର୍ଣ୍ଣିତ ରାଜ୍ଯଗୁଡିକୁ ଶୋଗୁନେତଦ୍ୱାରା ପ୍ରଶାସିତ ଅଞ୍ଚଳ ତଥା ବିଦ୍ରୋହୀ ଦାଇମ୍ଯୋଙ୍କଦ୍ୱାରା ଶାସିତ ଅଞ୍ଚଳରେ ସ୍ଥାପନ କରାଗଲା: ଯେପରିକି ୱାକାମାତ୍ସୁ। ୧୮୭୧ରେ ଅବଶିଷ୍ଟ ହାନ୍-ଗୁଡ଼ିକୁ ରାଜ୍ଯରେ ପରିଣତ କରିଦିଆଗଲା । ଅନେକ ପରିବର୍ତ୍ତନ ପରେ ଏବେ ଜାପାନରେ ୪୭ଟି ରାଜ୍ଯ ଅଛି । ଅନେକ ସ୍ଥଳରେ ଏହି ରାଜ୍ଯଗୁଡିକ ପୂର୍ବର ଜାପାନୀ ପ୍ରାନ୍ତ ସହ ସମାନତା ରଖିଥାଏ । ଜଣେ ପ୍ରତ୍ଯକ୍ଷ ଭାବେ ନିର୍ବାଚିତ ରାଜ୍ଯପାଳ { , ଚିିଜି} ପ୍ରେତ୍ଯେକ ରାଜ୍ଯର ମୁଖ୍ଯ କାର୍ଯ୍ୟନିର୍ବାହୀ ଅଧିକାରୀ ଅଟନ୍ତି । ଆଦେଶ ତଥା ବଜେଟ ଆଦି ଏକ ଏକସଦନୀୟ ବୈଧାନିକ ସଭା ବା ଗିକାଇ  ଦ୍ୱାରା ଅଧିନିୟମିତ ହୋଇଥାଏ । ଏହାର ସଦସ୍ଯମାନେ ୪ ବର୍ଷ ପାଇଁ ନିର୍ବାଚିତ ହୋଇଥାନ୍ତି । ୧୯୨୦ ପର୍ଯ୍ୟନ୍ତ, ଏକ ୧୮୮୮-୧୮୯୦ ଅଧିନିୟମ ଅନୁସାରେ, ପ୍ରତ୍ୟେକ ରାଜ୍ଯ  (ସେତେବେଳେ କେବଳ ୩ -ଫୁ ଏବଂ ୪୨ -କେନ୍ ଥିଲା; ହୋକାଇ-ଦୋ ଏବଂ ଓକିନାୱା-କେନ୍ ବିଂଶଶତାବ୍ଦୀ ପର୍ଯ୍ୟନ୍ତ ଭିନ୍ନ ନିୟମଦ୍ୱାରା ଶାସିତ ହେଉଥିଲା) ସହର ବା ଶୀ   ଏବଂ ଜିଲ୍ଲା ବା ଗୁଁ  ରେ ବିଭକ୍ତ ଯାହା ନଗର ବା ଚୋ ବା ମାଚି   ଏବଂ ଗ୍ରାମ ବା ମୁରା ବା ସୋଁ  ରେ ପୁନଃ ବିଭକ୍ତ  । ହୋକାଇଦୋର ୧୪ଟି ଉପରାଜ୍ଯ ଅଛି ଯେଉଁଗୁଡିକ ରାଜ୍ଯର ସାଧାରଣ ଉପରାଜ୍ଯସ୍ତରୀୟ ବ୍ଯୁରିଓ ବା ସୋଗୋ ଶିଙ୍କୋ କ୍ଯୋକୁ   ଏବଂ ଉପରାଜ୍ଯସ୍ତରୀୟ ବ୍ଯୁରିଓ ବା ଶିଙ୍କୋ କ୍ଯୋକୁ   ଭାବେ କାମ କରନ୍ତି । ଟୋକିଓ, ଜାପାନର ରାଜଧାନୀ, ହେଉଛି ଏକ ଏକତ୍ରୀତ ସହରୀ ରାଜ୍ଯ, ଏକ ମହାନଗର ଯାହାର ଉଭୟ ରାଜ୍ଯ ଓ ସହରର ବୈଶିଷ୍ଟ୍ୟ ରହିଛି । ରାଜ୍ଯର ପ୍ରକାରଭେଦ ଜାପାନରେ ୪୭ଟି ରାଜ୍ଯ ରହିଛି: ୪୩ଟି ବାସ୍ତବ ରାଜ୍ଯ  (କେନ୍, ), ୨ଟି ନଗରୀ ରାଜ୍ଯ  ଫୁ,    (ଓସାକା ଏବଂ କ୍ଯୋଟୋ), ଗୋଟିଏ ଦୋ  (ଦୋ ) ହୋକାଇଦୋ ଏବଂ ଗୋଟିଏ ମହାନଗରୀ  (ତୋ, ) ଟୋକିଓ-ତୋ  । ଏଗୁଡ଼ିକର ନାମ ଭିନ୍ନ ଥିଲେ ମଧ୍ଯ କାର୍ଯ୍ୟରେ ସମାନ । -କେନ୍ ରାଜ୍ଯ ବା କେନ୍ ସଂଖ୍ଯା ୪୩ । ଏହାର ଚିତ୍ରାକ୍ଷରର ଅର୍ଥ ରାଜ୍ଯ ବା ଜିଲ୍ଲା । -ତୋ ୧୯୪୩ରେ ଟୋକିଓ ସହରର ଭଙ୍ଗ ପରେ, ଟୋକିଓ-ଫୁକୁ ଟୋକିଓ ମହାନଗରୀରେ  (ଟୋକିିଓ-ତୋ, ) ପରିଣତ କରାଗଲା  । ଟୋକିଓ-ଫୁର ସାହିଗୁଡ଼ିକୁ ବିଶେଷ ସାହିରେ ପରିଣତ କରାଗଲା ।  ' '  ଚିତ୍ରାକ୍ଷରର ଅର୍ଥ  "ରାଜଧାନୀ"  । -ଫୁ ଓସାକା ଓ କ୍ଯୋଟୋ ରାଜ୍ଯ ଦ୍ୱୟଙ୍କୁ ଫୁ   ବୋଲି କୁହାଯାଏ । ଚିତ୍ରାକ୍ଷରର ଅର୍ଥ  "ଚୀନରେ ଜାତୀୟ ମହତ୍ତ୍ବ ଯୁକ୍ତ ଏକ ମୁଖ୍ଯ ଶିଳ୍ପାଞ୍ଚଳ"  । -ଦୋ ହୋକାଇଦୋକୁ ଏକ -ଦୋ   ଭାବରେ ଚିହ୍ନିତ କରାଯାଏ । ଏହି ପଦଟି ପ୍ରାଚୀନ ଜାପାନୀ ଅଞ୍ଚଳଗୁଡ଼ିକ ପାଇଁ ବ୍ଯବହୃତ କରାଯାଇ ଥିଲା । ରାଜ୍ୟମାନଙ୍କର ସୂଚୀ ଜାପାନୀ ଦ୍ୱାରା ରାଜ୍ଯଗୁଡିକୁ ଅନେକ ସମୟରେ ଅଞ୍ଚଳର ଅଂଶ ଭାବେ ଦର୍ଶାଯାଇଥାଏ ।
କୁଶଭଦ୍ରା ନଦୀ, ମହାନଦୀର ଶାଖା ନଦୀଗୁଡ଼ିକର ଜାଲ ମଧ୍ୟରୁ ଏକ ନଦୀ ଅଟେ । ବାଲିଅନ୍ତାଠାରେ କୁଆଖାଇ ନଦୀର ଏକ ଶାଖା ନଦୀ କୁଶଭଦ୍ରା ନଦୀର ରୂପ ନେଇଥାଏ । ନିମାପଡ଼ା ଏବଂ ଗୋପ ଦେଇ ଏହି ନଦୀ ୭୦-୧୦୦ କିଲୋମିଟର ଅତିକ୍ରମ କଲାପରେ ରାମଚଣ୍ଡୀ ମନ୍ଦିର ପାଖରେ ବଙ୍ଗୋପସାଗରରେ ଯାଇ ମିଶିଛି । ଏହି ମୁହାଣଟି ପୁରୀଠାରୁ ପ୍ରାୟ ୨୫ କିଲୋମିଟର ଦୂରରେ ଅବସ୍ଥିତ । ଧନୁଆ ନଦୀ ଏହାର ଏକ ଉପନଦୀ ଅଟେ ।
ବେଙ୍ଗ ବାଇଦ  ଓଡ଼ିଆରେ ବେଙ୍ଗ ବାଜା ଓ ବେଙ୍ଗ ପାଟିଆ ନାମରେ, ବଙ୍ଗଳାରେ  "ଚୁରଚୁରି" , ଓ କନ୍ନଡ଼ରେ  "ବୁଡ଼ୁ ବୁଡ଼ିକେ"  ନାମରେ ମଧ୍ୟ ଜଣା  ଓଡ଼ିଶା ଓ ଭାରତର ବିଭିନ୍ନ ଅଞ୍ଚଳରେ ପିଲାଙ୍କ ଖେଳିବା ପାଇଁ ବ୍ୟବହୃତ ଏକ ଛୋଟ ବାଜା । ଏହାକୁ ବିଞ୍ଚଣା ଭଳି ଘୁରାଇଲେ ଏହା ବାଜିଥାଏ । ଏଥିରେ ଏକ ରବର ଫିତାଦ୍ୱାରା ଦୁଇଟି ଫଟୋ ଫିଲ୍ମକୁ ଛନ୍ଦାଯାଇଥାଏ । ଆଉ ଏକ ରବରରେ କାଠିଟିଏ ଏହି ଫିଲ୍ମରେ ଲଗାଯାଇଥାଏ । ଏକ ବେଣ୍ଟରେ ଏସବୁକୁ ଖଞ୍ଜାଯାଇ କାଠିଟିକୁ ଏକ ଛୋଟ ସିଲିଣ୍ଡର ଭଳି ଆକୃତିର ବାଜାର ମଝିଆଡ଼କୁ ରଖାଯାଇଥାଏ । ଏହାକୁ ହାତରେ ଘୁରାଇଲେ କାଠିଟି ଫିଲ୍ମରେ ବାଜି ଛୋଟ ବାଜା ଉପରେ ପିଟି ହୋଇଥାଏ ଓ ବାଜାଟି ବାଜିଥାଏ । ନାମକରଣ ଏହି ବାଜାଟି ବାଜିଲେ ବେଙ୍ଗ ରଡ଼ି ପରି ଶୁଭୁଥିବାରୁ ଏହାକୁ ବେଙ୍ଗବାଜା ବୋଲି କହାଯାଏ । ଅଞ୍ଚଳଭେଦରେ ଏହା ବେଙ୍ଗ ବାଜା, ବେଙ୍ଗ ବାଇଦ, ବେଙ୍ଗ ପାଟିଆ ଆଦି ନାମରେ ଜଣା । ଜଣାଶୁଣା ଚଳଣିରେ ଓଡ଼ିଆ ଲେଖକ ନଦୀୟା ବିହାରୀ ମହାନ୍ତିଙ୍କ ଏକ ଶିଶୁଙ୍କ ନିମନ୍ତେ ପ୍ରକାଶିତ ବହିର ନାମ ବେଙ୍ଗ ବାଇଦ । ଗଠନ ଏକ ବାଉଁଶ କାଠିରେ ଦୁଇଟି ଫଟି ଫିଲ୍ମକୁ ଛକି କରି ପୂରାଯାଇ ଚାରୋଟି କବାଟ ଭଳି ଆକୃତି ତିଆରି କରାଯାଇଥାଏ । ଅଲଗା ରଙ୍ଗର ଆଲୁଅ ପାଇଁ ତିଆରି ରଙ୍ଗ ଜରିକୁ ଏକ ଛୋଟ ବାଉଁଶ ମୁଦି ଉପରେ ଟାଣ କରି ମଡ଼ାଯାଇ ବାଜା ତିଆରି କରାଯାଇଥାଏ । ବାଜାଟିକୁ ଦୁଇଟି ତାରରେ କାଠିରେ ବନ୍ଧାଯାଇଥାଏ । ସେହି ଦୁଇଟି ତାରରେ ଏକ ରବର ଫିତା ବାନ୍ଧି ସେଥିରେ ଏକ ଛୋଟ କାଠି ଲଗାଯାଇଥାଏ । ବଡ଼ କାଠିକୁ ହାତରେ ଧରି ବିଞ୍ଚଣା ଭଳି ବୁଲାଇଲେ ଛୋଟ କାଠିଟି ବାଜା ଉପରେ ବାଜିଥାଏ ।
ରାନିବେନ୍ନୁର ଏକ ଭାରତୀୟ ନଗର ପୋରପାଳିକା   ଅଟେ । ଏହା କର୍ଣ୍ଣାଟକର ହବେରି ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ରାନିବେନ୍ନୁର ୧୪.୬୨୨୪ ଉତ୍ତର ଅକ୍ଷାଂଶ ଓ ୭୫.୬୨୯୫ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୯୨୨ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ରାନିବେନ୍ନୁର ସହରର ମୋଟ ଜନସଂଖ୍ୟା ୮୯୫୯୪ ଅଟେ । ସେଥି ମଧ୍ୟରୁ ୫୧.୩୪% ଜଣ ପରୁଷ ହୋଇଥିବା ବେଳେ ୪୮.୬୬% ଜଣ ନାରୀ ଅଟନ୍ତି । ରାନିବେନ୍ନୁରର ସାକ୍ଷରତା ହାର ୬୯.୫୪% ଅଟେ । ଏହା ଜାତୀୟ ହାରଠାରୁ ୪.୭୦% ପ୍ରତିଶତ କମ ଅଟେ । ସେଥିରୁ ୩୮.୬୪% ପ୍ରତିଶତ ପୁରୁଷ ଓ ୩୦.୯୧% ନାରୀ ଅଟନ୍ତି । ୧୩.୦୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା କନ୍ନଡ ରାନିବେନ୍ନୁରର ସରକାରୀ ଭାଷା ଅଟେ ।
ରେୱା ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ମଧ୍ୟପ୍ରଦେଶର ରେୱ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ରେୱା ୨୪.୫୩୪୦ ଉତ୍ତର ଅକ୍ଷାଂଶ ଓ ୮୧.୨୯୬୦ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୯୦୨ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ରେୱା ସହରର ମୋଟ ଜନସଂଖ୍ୟା ୯୩୦୧ ଅଟେ । ସେଥି ମଧ୍ୟରୁ ୫୨.୨୭% ଜଣ ପରୁଷ ହୋଇଥିବା ବେଳେ ୪୭.୭୩% ଜଣ ନାରୀ ଅଟନ୍ତି । ରେୱାର ସାକ୍ଷରତା ହାର ୫୮.୮୯% ଅଟେ । ଏହା ଜାତୀୟ ହାରଠାରୁ ୫.୯୫% ପ୍ରତିଶତ ଅଧିକ ଅଟେ । ସେଥିରୁ ୩୫.୭୨% ପ୍ରତିଶତ ପୁରୁଷ ଓ ୨୩.୧୭% ନାରୀ ଅଟନ୍ତି । ୧୭.୮୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ରେୱାର ସରକାରୀ ଭାଷା ଅଟେ । ପାଣିପାଗ ପ୍ରାୟତଃ ଭାରତୀୟ ସହର ଗୁଡ଼ିକ ଗ୍ରୀଷ୍ମ ମଣ୍ଡଳୀୟ ହୋଇଥାନ୍ତି । ରେୱାରେ ବାର୍ଷିକ ସର୍ବାଧିକ ହାରାହାରି ତାପମାତ୍ରା ୩୧.୭ ଡିଗ୍ରୀ ସେଣ୍ଟିଗ୍ରେଡ ଅନୁଭୂତ ହେଉଥିବା ବେଳେ ସର୍ବନିମ୍ନ ହାରାହାରି ତାପମାତ୍ରା ୧୮.୩ ଡିଗ୍ରୀ ସେଣ୍ଟିଗ୍ରେଡ ଅଟେ । ଏଠାରେ ବାର୍ଷିକ ହାରାହାରି ବୃଷ୍ଟିପାତ ୧୧୫୦.୬ / ହୋଇଥାଏ ।
ସୁଅମେନଲିନ୍ନା   ୧୯୧୮ ମସିହା ଯାଏଁ ଫିନ ଭାଷାରେ ଭିଆପୋରି ବା ସ୍ୱେଡିସ ଭାଷାରେ ଭିଆବର୍ଗ , ଯାହାକୁ ପ୍ରକୃତ ଅର୍ଥ ଭାବରେ ନିଆଗଲେ  " ଫିନଲାଣ୍ଡର ଦୁର୍ଗ "  ବୋଲି କୁହାଯାଇପାରିବ । ତାହା ପ୍ରକୃତରେ ଏକ ସାମୁଦ୍ରିକ ଦୁର୍ଗ , ଯାହା ଫିନଲାଣ୍ଡ ଦେଶର ରାଜଧାନୀ ହେଲସିଙ୍କି ସହରର ପୋତାଶ୍ରୟ ନିକଟରେ ଅବସ୍ଥିତ ଓ ୬ ଗୋଟି ଦ୍ୱିପ ଉପରେ ନିର୍ମିତ । ଏହା ବର୍ତ୍ତମାନ ହେଲସିଙ୍କି ସହରର ଏକ ପର୍ଯ୍ୟଟକ ଆକର୍ଷଣ ତଥା ଯୁଦ୍ଧ ସ୍ମାରକୀ ଭାବରେ ରହିଛି । ଇଉନେସ୍କୋଦ୍ୱାରା ବିଶ୍ୱ ଐତିହ୍ୟ ସ୍ଥଳୀ ଭାବରେ ସ୍ୱୀକୃତ ହେଇଥିବା ଏହି ସ୍ଥାନ ଏକ ଅତ୍ୟନ୍ତ ସୁନ୍ଦର ବଣଭୋଜି ସ୍ଥଳହେବା ସହ ପର୍ଯ୍ୟଟକଙ୍କ ପାଇଁ ଏକ ଆକର୍ଷଣ । ପୂର୍ବରୁ ସ୍ୱିଡେନ ଅଧୀନରେ ଥିବା ଏହି ଦୁର୍ଗକୁ ଭିଆ ବର୍ଗ କୁହାଯାଉଥିଲା ବେଳେ ସ୍ୱାଧୀନ ଫିନଲାଣ୍ଡ ଅଧୀନକୁ ଆସିଲା ପରେ ଏହାକୁ  "ସୁଅମେନଲିନ୍ନା କୁହାଗଲା ।
ଏପ୍ଲେରେନୋନ, ଏକ ବେପାର ନାମ ଇନ୍ସପ୍ରା, ହେଉଛି ଏକ ଔଷଧ ଯାହା ହୃଦ୍‌ପାତ ଏବଂ ଉଚ୍ଚ ରକ୍ତଚାପର ଚିକିତ୍ସା ପାଇଁ ବ୍ୟବହୃତ ହୁଏ । ଉଚ୍ଚ ରକ୍ତଚାପ ପାଇଁ ଏହା ଦ୍ୱିତୀୟ ଧାଡି ଚିକିତ୍ସା  ଏହା ପାଟିରେ ଦିଆଯାଏ । ଏହାର ପ୍ରଭାବ ସାଧାରଣତ ୨ ସପ୍ତାହ ମଧ୍ୟରେ ଆରମ୍ଭ ହୁଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉଚ୍ଚ ରକ୍ତ ପୋଟାସିୟମ୍ ସ୍ତର, ତରଳ ଝାଡ଼ା, ସ୍ତନ ବୃଦ୍ଧି ଏବଂ ପେଟ ଯନ୍ତ୍ରଣା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଅନିୟମିତ ହୃତ୍ ସ୍ପନ୍ଦନ, ଆଞ୍ଜିଓଇଡିମା ଏବଂ ଛିଡା ହେବା ସହିତ ନିମ୍ନ ରକ୍ତଚାପ ହୋଇପାରେ । ଏହା ଏକ ଆଲଡୋଷ୍ଟେରନ୍ ଆଣ୍ଟାଗୋନିଷ୍ଟ ଏବଂ ଏକ ପୋଟାସିୟମ୍-ସ୍ପେଆରିଙ୍ଗ୍ ଡାଇୟୁରେଟିକ୍ । ୨୦୦୨ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଏପ୍ଲେରେନୋନ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ଏକ ମାସ ଔଷଧର ମୂଲ୍ୟ ପ୍ରାୟ ୨୫ପାଉଣ୍ଡ । ଯୁକ୍ତରାଷ୍ଟ୍ରରେ ଏହି ରାଶିର ମୁଲ୍ୟ ୨୦୨୧ ସୁଦ୍ଧା ପ୍ରାୟ ୧୯ ଡଲାର ଥିଲା ।
ଦୂର୍ଯ୍ୟୋଧନ ସୋହେଲ  (୧୨ ମାର୍ଚ୍ଚ ୧୯୫୦ - ୪ ଅଗଷ୍ଟ ୨୦୦୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୨୦୦୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ରେଢ଼ାଖୋଲ ବିଧାନ ସଭା ନିର୍ବାଚନ ମଣ୍ଡଳୀରୁ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଦୂର୍ଯ୍ୟୋଧନ ସୋହେଲ ୧୯୫୦ ମସିହାର ମାର୍ଚ୍ଚ ୧୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗୌରାଙ୍ଗ ସୋହେଲ ଓ ପତ୍ନୀଙ୍କ ନାମ ସୁଶୀଳା ସୋହେଲ । ରାଜନୈତିକ ଜୀବନ ଦୂର୍ଯ୍ୟୋଧନ ସୋହେଲ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଦୂର୍ଯ୍ୟୋଧନ ସୋହେଲ ୨୦୦୧ ମସିହାର ଅଗଷ୍ଟ ୪ ତାରିଖରେ ମୃତ୍ୟବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୫୧ ବର୍ଷ ବୟସ ହୋଇଥିଲା ।
ସୁବିମଳ ଗୋସ୍ୱାମୀ  (୧୫ ଜାନୁଆରୀ ୧୯୩୮ - ୩୦ ଅପ୍ରେଲ ୨୦୨୦), ଜଣେ ଭାରତୀୟ ଫୁଟବଳ ଖେଳାଳି ଥିଲେ  । ଷ୍ଟ୍ରାଇକର ଭାବରେ ଖେଳି ସେ ନିଜ କ୍ଲବ ମୋହାନ ବାଗାନ ଓ ଭାରତୀୟ ଫୁଟବଳ ଦଳର ନେତୃତ୍ୱ ନେଇଥିଲେ । ସେ ଚୁନି ଗୋସ୍ୱାମୀ ନାମରେ ବେଶୀ ପରିଚିତ ଥିଲେ ।୩୦ଟି ଆନ୍ତର୍ଜାତୀୟ ଫୁଟବଲ ମ୍ୟାଚ ପଦାର୍ପଣରେ ସେ ୯ଟି ଗୋଲ ସ୍କୋର କରିଥିଲେ । ସେ ଭାରତ ତରଫରୁ ୧୯୬୦ ଅଲିମ୍ପିକରେ ଖେଳିଥିଲେ । ୧୯୬୨ ଏସୀୟ କ୍ରୀଡ଼ାରେ ତାଙ୍କ ନେତୃତ୍ୱରେ ଭାରତ ସ୍ୱର୍ଣ୍ଣପଦକ ହାସଲ କରିଥିଲା ଓ ୧୯୬୪ ଏସିଆନ କପରେ ଭାରତ ରନର୍ସ-ଅପ ହୋଇଥିଲା । ସେ କ୍ରିକେଟ ମଧ୍ୟ ଖେଳୁଥିଲେ ଓ ବଙ୍ଗଳା ଦଳ ତରଫରୁ ରଣଜୀ ଟ୍ରଫି ମଧ୍ୟ ଖେଳିଥିଲେ । ୧୯୭୧-୭୨ରେ ତାଙ୍କ ନେତୃତ୍ୱରେ ବଙ୍ଗଳା ଦଳ ରଣଜୀ ଟ୍ରଫି ଫାଇନାଲ ଖେଳିଥିଲେ । ଫୁଟବଲ ଖେଳାଳି ଭାବରେ ଚୁନି, ନିଜର ସମ୍ପୂର୍ଣ୍ଣ କ୍ୟାରିୟର କେବଳ ମୋହନ ବାଗାନ କ୍ଲବ ତରଫରୁ ଖେଳିଥିଲେ । କ୍ଲବ ତରଫରୁ ଖେଳ ସେ ମୋହନ ବାଗାନ ଜୁନିୟର ଦଳରେ ୧୯୪୬ ମସିହାରେ ୮ବର୍ଷ ବୟସରେ ଯୋଗ ଦେଇଥିଲେ । ୧୯୫୪ରେ ସେ ସିନିୟର ଦଳରୁ ଖେଳିବା ଆରମ୍ଭ କରିଥିଲେ ଓ ୧୯୬୮ରେ ନିଜର ଅବସର ପର୍ଯ୍ୟନ୍ତ ସେହି ଦଳ ତରଫରୁ ଖେଳୁଥିଲେ । ୧୯୬୦ରୁ ୧୯୬୪ ପର୍ଯ୍ୟନ୍ତ ସେ ମୋହନ ବାଗାନ ଦଳର ଅଧିନାୟକ ଥିଲେ । ଆନ୍ତର୍ଜାତୀୟ ଖେଳ ୧୯୫୬ରେ ଚୁନି ଭାରତ ତରଫରୁ ଖେଳିବା ଆରମ୍ଭ କରିଥିଲେ । ତାଙ୍କ ପ୍ରଥମ ମ୍ୟାଚରେ ଭାରତ ଚିନକୁ ୧-୦ ଗୋଲରେ ହରେଇଥିଲା । ସେ ଭାରତ ତରଫରୁ ୫୦ଟି ମ୍ୟାଚ ଖେଳିଥିଲେ । ସେଥି ମଧ୍ୟରେ ଅଲିମ୍ପିକ, ଏସୀୟ କ୍ରୀଡା, ଏସିଆ କପ, ମର୍ଡେକା କପ ଆଦି ଅନ୍ୟତମ ।୧୯୬୨ ଏସୀୟ କ୍ରୀଡାରେ ତାଙ୍କ ନେତୃତ୍ୱରେ ଭାରତ ସ୍ୱର୍ଣ୍ଣପଦକ ହାସଲ କରିଥିଲା ଓ ୧୯୬୪ ଏସିଆନ କପ ଓ ମର୍ଡେକା କପରେ ଭାରତ ରନର୍ସ-ଅପ ହୋଇଥିଲା । ଚୁନି ୩୦ଟି ଫିଫା  'ଏ'  ଆନ୍ତର୍ଜାତୀୟ ମ୍ୟାଚ ଖେଳି ୯ଟି ଗୋଲ ଦେଇଥିଲେ । କ୍ରିକେଟ ଖେଳାଳି ଭାବରେ ୧୯୬୨-୬୩ରେ ଚୁନି ବଙ୍ଗଳା ଦଳ ତରଫରୁ ରଣଜୀ ଟ୍ରଫି ଖେଳିବା ଆରମ୍ଭ କରିଥିଲେ । ସେ ଜଣେ ଡାହାଣ ହାତୀ ବ୍ୟାଟ୍ସମ୍ୟାନ ଓ ମିଡିୟମ ପେସ ବୋଲର ଥିଲେ । ଫୁଟବଲ ଖେଳର ଅବସର ନେବା ପରେ ସେ କ୍ରିକେଟ ଖେଳକୁ ପୂର୍ଣ୍ଣଭାବରେ ଆବୋରୀ ଥିଲେ ଓ ବଙ୍ଗଳା ଦଳ ତରଫରୁ ଖେଳିଥିଲେ । ସେ ଦୁଇଥର ରଣଜୀ ଫାଇନାଲ ଖେଳିଥିଲେ ଓ ଉଭୟ ଥର ବମ୍ବେଠାରୁ ପରାଜିତ ହୋଇଥିଲେ । ୧୯୬୮-୬୯ ରଣଜୀ ଫାଇନାଲରେ ସେ ପ୍ରଥମ ଇନିଙ୍ଗସରେ ୯୬ ଓ ଦ୍ୱିତୀୟରେ ୮୪ ରନ କରିଥିଲେ । କିନ୍ତୁ ଅଜିତ ୱାଡେକରଙ୍କ ଶତକ ବମ୍ବେ ଦଳକୁ ବିଜୟୀ କରାଇଥିଲା । ସେହି ବମ୍ବେ ଦଳରେ ଗାଭାସ୍କର ଓ ଶିଭଲକର ମଧ୍ୟ ଖେଳିଥିଲେ । ୧୯୬୬ରେ ପୂର୍ବ ଓ ମଧ୍ୟାଞ୍ଚଳର ଏକତ୍ର ଗୋଟିଏ ଦଳ ୱେଷ୍ଟ ଇଣ୍ଡିଜ ଗସ୍ତରେ ଯାଇ, ୱେଷ୍ଟ ଇଣ୍ଡିଜକୁ ତାଙ୍କରି ମାଟିରେ ଏକ ଇନିଙ୍ଗସରେ ପରାସ୍ତ କରିଥିଲେ । ଚୁନି ଏହି ମ୍ୟାଚରେ ୮ଟି ଉଇକେଟ ଅକ୍ତିଆର କରିଥିଲେ । ତାଙ୍କର ସମଗ୍ର ଫାଷ୍ଟ-କ୍ଲାସ କ୍ରିକେଟ ଜୀବନରେ ସେ ୪୬ଟି ମ୍ୟାଚ ଖେଳି ୧୫୯୨ ରନ ସ୍କୋର କରିଥିଲେ ଓ ୪୭ଟି ଉଇକେଟ ଅକ୍ତିଆର କରିଥିଲେ । ଅନ୍ୟ କାର୍ଯ୍ୟ ଚୁନିଙ୍କର ବହୁବିଧ ବ୍ୟକ୍ତିତ୍ୱ ଥିଲା । ସେ ନିଜ କ୍ଲବ ତରଫରୁ ହକି ମଧ୍ୟ ଖେଳିଥିଲେ । ସେ ବଙ୍ଗଳା ଚଳଚ୍ଚିତ୍ର  'ପ୍ରଥମ ପ୍ରେମ' ରେ ଅଭିନୟ ମଧ୍ୟ କରିଥିଲେ । ୨୦୦୫ରେ କଲିକତା ମହାନଗରୀର ସେ ସରିଫ ହୋଇଥିଲେ । ସେ କଲିକତାର ସାଉଥ କ୍ଲବରେ ଲନ ଟେନିସ ମଧ୍ୟ ଖେଳୁଥିଲେ । ମୃତ୍ୟୁ ଚୁନି, ୨୦୨୦ ମସିହା ଅପ୍ରେଲ ୩୦ତାରିଖରେ ହୃଦଘାତ ଯୋଗୁ ମୃତ୍ୟୁବରଣ କରିଥିଲେ ।
ମାନାବାଦାର୍ ଏକ ଭାରତୀୟ ପୌରପାଳିକା   ଅଟେ । ଏହା ଗୁଜରାଟର ଜୁନଗଧ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ମାନାବାଦାର୍ ୨୧.୪୯୮୧ ଉତ୍ତର ଅକ୍ଷାଂଶ ଓ ୭୦.୧୩୭୭ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୭୮ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମାନାବାଦାର୍ ସହରର ମୋଟ ଜନସଂଖ୍ୟା ୨୭୫୫୯ ଅଟେ । ସେଥି ମଧ୍ୟରୁ ୫୨.୦୬% ଜଣ ପରୁଷ ହୋଇଥିବା ବେଳେ ୪୭.୯୪% ଜଣ ନାରୀ ଅଟନ୍ତି । ମାନାବାଦାର୍ର ସାକ୍ଷରତା ହାର ୬୯.୬୪% ଅଟେ । ଏହା ଜାତୀୟ ହାରଠାରୁ -୪.୮୦% ପ୍ରତିଶତ କମ ଅଟେ । ସେଥିରୁ ୩୯.୩୮% ପ୍ରତିଶତ ପୁରୁଷ ଓ ୩୦.୨୬% ନାରୀ ଅଟନ୍ତି । ୧୧.୭୭% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଗୁଜରାଟୀ ମାନାବାଦାର୍ର ସରକାରୀ ଭାଷା ଅଟେ ।
ପ୍ୟାକ୍‌ଡ ରେଡ ବ୍ଲଡ ସେଲ୍‌ସ ବା ଏକତ୍ରିତ ଲୋହିତ ରକ୍ତ କଣିକା  ଇଂରାଜୀ ଭାଷାରେ , ଅନ୍ୟ ନାମ ରେଡ ସେଲ ଇନସେଣ୍ଟ୍ରେଟ/ ବା ପ୍ୟାକ୍‌ଡ ସେଲ୍‌ସ/   ପ୍ୟାକେଟରେ ପୃଥକ୍ କରାଯାଇଥିବା ଲୋହିତ ରକ୍ତ କଣିକା   ସମୂହ ରକ୍ତ ଟ୍ରାନ୍ସଫ୍ୟୁଜନ  ( : ) ନିମନ୍ତେ ଥାଏ  । ଏହା ଆନିମିଆ ରୋଗରେ ବ୍ୟବ‌ହାର କରାଯାଏ ଯେଉଁଥିରେ ହେମୋଗ୍ଲୋବିନ ୭-୮ ଗ୍ରା/ଡେ:ଲି:ରୁ କମ୍ ଥାଏ । ଏକ ୟୁନିଟ ଦେଲେ ହେମୋଗ୍ଲୋବିନ ସ୍ତର ୧୦ଗ୍ରା/ଲି ହୋଇଯାଏ । କର୍କଟ କେମୋଥେରାପିରେ   ବା ହେମୋଗ୍ଲୋବିନୋପାଥିରେ   ବାରମ୍ବାର ଏହି ଟ୍ରାନସ୍‌ଫ୍ୟୁଜନ ଆବଶ୍ୟକ ହୁଏ । ରକ୍ତଦାନ ପୂର୍ବରୁ କ୍ରସ ମ୍ୟାଚିଙ୍ଗ   ଆବଶ୍ୟକ ହୁଏ । ଏହା ଶିରାଭ୍ୟନ୍ତର ଇଞ୍ଜେକସନ   ଆକାରରେ ଦିଆଯାଏ । ପାର୍ଶ୍ୱ ପ୍ରତିକ୍ରିୟାରେ ଦେଖାଯାଉଥିବା ଆଲର୍ଜି ପ୍ରତିକ୍ରିୟା ମଧ୍ୟରେ ଆନାଫାଇଲାକ୍‌ସିସ, ହେମୋଲାଇସିସ  , ସଂକ୍ରମଣ  , ଭଲ୍ୟୁମ ଓଭରଲୋଡ଼   ଓ ଫୁସଫୁସ ଆଘାତ   ହୋଇପାରେ । ଅଧୁନା ବିକଶିତ ଦେଶମାନଙ୍କରେ   ଏହାର ଉନ୍ନତ ପ୍ରସ୍ତୁତି ଯୋଗୁ ହେପାଟାଇଟିସ ସି ଓ ଏଚଆଇଭି/ଏଡସ ଭଳି ଭୁତାଣୁ ସଂକ୍ରମଣ   ସଙ୍କଟ ଏକ ନିୟୁତରେ ଗୋଟିଏ ହୋଇପାରେ । ଏହା ସମ୍ପୁର୍ଣ୍ଣ ରକ୍ତରୁ   ଆଫେରେସିସଦ୍ୱାରା   ପ୍ରସ୍ତୁତ କରାଯାଏ । ଏହା ୩ରୁ ୬ସପ୍ତାହ ପର୍ଯ୍ୟନ୍ତ ରହିପାରେ । ସନ ୧୯୬୦ରୁ ପ୍ୟାକ୍‌ଡ ରେଡ ବ୍ଲଡ ସେଲ୍‌ସ ବ୍ୟାପକ ଭାବରେ ବ୍ୟବ‌ହାର କରାଗଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସଂଯୁକ୍ତ ରାଷ୍ଟ୍ରରେ ଏହାର ଏକ ୟୁନିଟର ମୂଲ୍ୟ ୧୨୦ ପାଉଣ୍ଡ । ହୋଲ ବ୍ଲଡ, ଲିଉକୋସାଇଟ ରିଡୁସ୍‌ଡ ରେଡ ବ୍ଲଡ ସେଲ୍‌ସ  ( : ) ଓ ୱାସ୍‌ଡ ରେଡ ବ୍ଲଡ ସେଲ୍‌ସ   ଆଦି ଅନେକ ରକମରେ ସଂକଳନ ଆଜିକାଲି ଉପଲବ୍‌ଧ ହେଉଛି  ।
ମହେଶ୍ୱର ବରାଡ଼  ୬ ଡିସେମ୍ବର ୧୯୨୪   ୪ ଜୁଲାଇ ୨୦୧୩  ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୭୭ ଓ ୧୯୮୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଜୁନାଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୭ମ ଓ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ମହେଶ୍ୱର ବରାଡ଼ ୧୯୨୪ ମସିହାର ଡିସେମ୍ବର ୬ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଅର୍ଜୁନ ବରାଡ଼ ଓ ପତ୍ନୀଙ୍କ ନାମ ପାର୍ବତୀ ବରାଡ଼ । ରାଜନୈତିକ ଜୀବନ ମହେଶ୍ୱର ବରାଡ଼ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ମୃତ୍ୟୁ ମହେଶ୍ୱର ବରାଡ଼ ୨୦୧୩ ମସିହାର ଜୁଲାଇ ୪ ତାରିଖରେ ୮୯ ବର୍ଷ ବୟସରେ ମୃତ୍ୟୁବରଣ କରିଥିଲେ ।
କାର୍ତିକେୟ ମନ୍ଦିର, ପେହୋୱା, ଉତ୍ତର ଭାରତର ହରିୟାଣା ରାଜ୍ୟର ପେହୋୱା ସହରରେ ଥିବା ଏକ ପୁରାତନ ମନ୍ଦିର । ଏହା ଖ୍ରୀଷ୍ଟ ପୂର୍ବ ୫ ମ ଶତାବ୍ଦୀରେ ନିର୍ମିତ ହେଇଥିବାର ଜଣାପଡେ । କର୍ତିକେୟ ହିନ୍ଦୁ ଧର୍ମର ଜଣେ ଜଣା ଶୁଣା ଦେବତା । ତାଙ୍କର ଅନନ୍ୟ ନାମ ସେନ୍ଥିଳ, ସରବଣ, ସ୍କନ୍ଧ , ଅରୁମୁଗମ ,ବା ଷଣମୁଖ ବୋଲି ମଧ୍ୟ କୁହା ଯାଇଥାଏ । ଏକ ସମୟରେ ରାଜୁତି କରୁଥିବା କୁଶାଣମାନେ କର୍ତିକେୟ ବା ସ୍କନ୍ଧଙ୍କ ପ୍ରତିକୃତି ଥିବା ମୁଦ୍ରାର ପ୍ରଚଳନ କରିଥିବା ଜଣା ପଡେ । ଆନ୍ଧ୍ର ଓ ଗୁପ୍ତ ରାଜୁତି ସମୟରେ ମଧ୍ୟ କର୍ତିକେୟଙ୍କ ଉପାସନା ପ୍ରଚଳିତ ଥିବାର ଜଣା ପଡେ । ପୌରାଣିକ ଗାଥା ସ୍କନ୍ଧ ପୁରାଣ ଅନୁସାରେ ମହାଦେବ ଶିବ ପ୍ରଥମେ ସତୀଙ୍କୁ ବିବାହ କରିଥିଲେ । ସତୀ ବ୍ରହ୍ମାଙ୍କ ନତୁଣୀ ଓ ଦକ୍ଷ୍ୟ ରାଜାଙ୍କ ଝିଅ ଥିଲେ । ଦକ୍ଷ୍ୟ ଶିବଙ୍କୁ ମୂଳରୁ ପସନ୍ଦ କରୁ ନ ଥିଲେ । ଶିବ ଅନାଶକ୍ତି, ଧ୍ୱଂଶ କାରିତାର ଦୃଶ୍ୟାନ୍ତ ଦେବତା ହେଇଥିବାରୁ ଓ ସେ ଶ୍ମଶାନରେ ତାଣ୍ଡବ ନୃତ୍ୟ କରିବାକୁ ପସନ୍ଦ କରୁଥିବାରୁ , ତଥା ନିଜେ କିଛି ଭି ସମ୍ପତ୍ତି ନ ରଖି ଏପରିକି ଖାଦ୍ୟ ପାଇଁ ଭିକ୍ଷ୍ୟା ଉପରେ ନିର୍ଭର କରୁଥିବାରୁ ତାଙ୍କ ଝିଅକୁ ଶିବଙ୍କ ସଙ୍ଗେ ବିବାହ କରେଇବାକୁ ଦକ୍ଷ୍ୟ ଆରାଜି ଥିଲେ । ତେବେ ସତୀ ନିଜେ ଶିବଙ୍କୁ ବହୁତ ଭକ୍ତି ସହ ବିବାହ କଲେ । ତେଣୁ ଦକ୍ଷ୍ୟ ଶିବଙ୍କୁ ଏକ ଯଜ୍ଞ ସମୟରେ ସର୍ବ ସମ୍ମୁଖରେ ଅପମାନ ପ୍ରଦାନ କଲେ । ସ୍ୱାମୀଙ୍କୁ ଦିଆଯାଇଥିବା ଏହି ଅପମାନ ସହ୍ୟ କରି ନ ପାରି ସତୀ ଆତ୍ମଦାହ କଲେ । ଏହା ଜାଣିଲା ପରେ ଶିବଙ୍କ ଚର ଭାବରେ ଥିବା ଗଣମାନେ ଯଜ୍ଞ ସ୍ଥଳକୁ ଆକ୍ରମଣ କରି ନଷ୍ଟ କଲେ । ଶିବ ଔ ବିବାହ କରିବେ ନାହିଁ ବୋଲି କହିଲେ । ସେ ପର୍ବତକୁ ଯାଇ ତପସ୍ୟାରେ ମଗ୍ନ ରହିଲେ । ଏଣେ ତାଡକ ନାମକ ଏକ ରାକ୍ଷସ , ଯିଏ କେବଳ ଶିବଙ୍କ ପୁତ୍ର ହାତରେ ହିଁ ମୃତ୍ୟୁ ପ୍ରାପ୍ତ ହେଇପାରିବା ବୋଲି ବାର ପାଇଥିବା ହେତୁ ନିଜେ ସବୁଦିନ ପାଇଁ ଆମର ରହିପାରିବ ଭାବି ତାର ଉତ୍ପାତ ଆରମ୍ଭ କଳା । ତାଡକକୁ ମାରିବା ପାଇଁ ଶିବଙ୍କ ସନ୍ତାନ ହେବା ଜରୁରୀ ଥିଲା । ତେଣୁ ସବୁ ଦେବତାମାନେ କାମଦେବଙ୍କୁ ପ୍ରବର୍ତାଇଲେ ଶିବଙ୍କ ମନରେ କାମନାର ଉଦ୍ରେକ କରେଇ ପାର୍ବତୀଙ୍କୁ ବିବାହ କରିବାକୁ ବାଧ୍ୟ କରିବାକୁ । ଶିବ କିନ୍ତୁ ଏ କଥା ଜାଣି ତାଙ୍କର ତୃତୀୟ ନୟନ ଖୋଲି କାମଦେବଙ୍କୁ ଧ୍ୱଂଶ କରିବାକୁ ଉଦ୍ୟମ କଲେ । କିନ୍ତୁ ଦେବତା ଗଣଙ୍କ ଅନୁରୋଧରେ ଶିବ ଏହି ଉଦ୍ୟମରୁ ବିରତ ହେଇ ତୃତୀୟ ନଯନା ନିର୍ଗତ ଅଗ୍ନି କୁ ଅଗ୍ନି ଦେବାଙ୍କୁ ଦେଲେ । ଅଗ୍ନି ଦେବା ତାହା ଗଙ୍ଗାଙ୍କୁ ଦେବା ପରେ ସେଥିରୁ ଅରଣ୍ୟରେ ଏକ ଛଡମୁଖ୍ୟ ସନ୍ତାନ ଜାତ ହେଲା । ସେହି ହେଲେ ଦେବତା କାର୍ତିକେୟ । ବାଳକ ଅବସ୍ଥାରେ ହିଁ ସେ ତାଡକ ଦାନବକୁ ବଧ କାଲେ । ଅବସ୍ଥିତି ପେହୋୱା ମନ୍ଦିର ଦିଲ୍ଲୀଠାରୁ ୨୦୦ କିଲୋମିଟର ଓ ପଞ୍ଜାବର କର୍ନାଲ ସହରରୁ ୬୦ କିଲୋମିଟର ଦୂର । ଏହା ପ୍ରକୃତରେ ପଞ୍ଜାବ ଓ ହରିୟାନାର ସୀମା ପାଖରେ ଅବସ୍ଥିତ । ନିୟମ ସବୁ ଦେବତା କର୍ତିକେୟ ବ୍ରମ୍ହଚାରୀ ହେଇଥିବା ଯୋଗୁଁ କାର୍ଟିକେୟଙ୍କ ମନ୍ଦିରକୁ ନାରୀମାନଙ୍କ ପ୍ରବେଶ ନିଷେଧ ହେଇଥାଏ । ଚତୁର୍ମାସ ସମୟରେ କର୍ତିକେୟଙ୍କ ଭକ୍ତମାନେ କଠୋର ନିୟମ ଅନୁସାରେ ପାଳନ କରନ୍ତି । କୁହାଯାଏ କର୍ତିକେୟଙ୍କୁ ଭକ୍ତି କରୁଥିବା ଭକ୍ତ ଜୀବନରେ କେବେ ହାରି ଯାଏ ନାହିଁ ।
ଅଣନିଶ୍ୱାସୀ ବା ଡିସ୍‌ନିଆରେ ନିଶ୍ୱାସ ପ୍ରଶ୍ୱାସ କ୍ରିୟା ସାଧନ ସ‌ହଜସାଧ୍ୟ ହୁଏନାହିଁ  ଶ୍ୱାସକ୍ରିୟା ନିମନ୍ତ ଅଧିକ କଷ୍ଟ କରିବାକୁ ହୁଏ ଓ ଏହା ସ‌ହିତ, ଛାତି ଚିପିହୋଇଯିବା, ଅସନ୍ତୁଷ୍ଟ ଶ୍ୱାସକ୍ରିୟା କିମ୍ବା ପର୍ଯ୍ୟାପ୍ତ ବାୟୁ ନ ପାଇବାର ଅନୁଭବ ଏଥିରେ ଅନ୍ତର୍ଭୂକ୍ତ ହୋଇପାରେ  ସଂଯୁକ୍ତ ଲକ୍ଷଣ ମଧ୍ୟରେ କାଶ, ଗଳା ଯନ୍ତ୍ରଣା, ନିଶ୍ୱାସ ନେବାରେ ଯନ୍ତ୍ରଣା ଏବଂ ଗୋଡ ଫୁଲିବା ଅନ୍ତର୍ଭୁକ୍ତ ହୋଇପାରେ  ଅଧିକ ସମୟ ଧରି କମ୍ ଅମ୍ଳଜାନ ସ୍ତର ଥିବା ବ୍ୟକ୍ତିଙ୍କଠାରେ ନ‌ଖ କ୍ଲବିଙ୍ଗ ହୋଇପାରେ  ଭାରୀ ବ୍ୟାୟାମର ଅଣନିଶ୍ୱାସୀ ହେବା ଏକ ସାଧାରଣ ଲକ୍ଷଣ କିନ୍ତୁ ଯଦି ଏହା ଅପ୍ରତ୍ୟାଶିତ ଭାବରେ ଘଟେ ତେବେ ଏହା ଏକ ଅନ୍ତର୍ନିହିତ ରୋଗକୁ ପ୍ରତିପାଦିତ କରିପାରେ  ସାଧାରଣ କାରଣ ମଧ୍ୟରେ ସାଧାରଣ ଥଣ୍ଡା, ଧୂମପାନ ଏବଂ ଅଧିକ ଓଜନ ଅନ୍ତର୍ଭୁକ୍ତ । ଗୁରୁତର କାରଣ ଫୁସଫୁସ ରୋଗ ଯେପରିକି ଆଜମା, ନିମୋନିଆ, ଫୁସଫୁସ ଏମ୍ବୋଲିଜିମ୍, ନିମୋଥୋରାକ୍ସ ଏବଂ କ୍ରନିକ ଅବଷ୍ଟ୍ରକ୍ଟିଭ ଫୁସଫୁସ ରୋଗ; ହୃତ୍‌ପିଣ୍ଡ ରୋଗ ମଧ୍ୟରେ ହୃତ୍‌ପିଣ୍ଡ ଇସକେମିଆ, ହୃଦପାତ, ହୃଦ୍‌ରୋଗ ଟାମ୍ପୋନାଡ୍ ଏବଂ ଫୁସଫୁସ ଉଚ୍ଚ ରକ୍ତଚାପ; କିମ୍ବା ଅନ୍ୟାନ୍ୟ ରୋଗ ଯେପରିକି ରକ୍ତହୀନତା, ଛାତି କାନ୍ଥ ଆଘାତ, ଏବଂ ସେପସିସ୍ ହୋଇପାରେ  ଅନ୍ୟାନ୍ୟ କାରଣରେ ଆତଙ୍କ ଆକ୍ରମଣ ଏବଂ ହାଇପରଭେଣ୍ଟିଲେସନ୍ ସିଣ୍ଡ୍ରୋମ ଅନ୍ତର୍ଭୁକ୍ତ ହୋଇପାରେ  ଚିକିତ୍ସା ସାଧାରଣତଃ ଏହାର ମୂଳ କାରଣ ଉପରେ ନିର୍ଭର କରେ  ବାୟୁପଥ ପରୀକ୍ଷା, ଶ୍ୱାସକ୍ରିୟା ଏବଂ ରକ୍ତ ସଞ୍ଚାଳନର ପରୀକ୍ଷଣରୁ ଏହାର ମୂଲ୍ୟାଙ୍କନ ଆରମ୍ଭ ହୁଏ  ଯଦି ବ୍ୟକ୍ତି ସ୍ଥିର ଥାଏ ତେବେ ପରବର୍ତ୍ତୀ ସମୟରେ ସମ୍ପୂର୍ଣ୍ଣ ପରୀକ୍ଷଣ କରିବା ନିମନ୍ତେ ଅପେକ୍ଷା କରିବା ଉଚିତ୍  ଅଣନିଶ୍ୱାସ ହେବା ଏହାର ଏକ ସାଧାରଣ ଅଭିଯୋଗ।
ବ୍ୟାଚେଲର, ୨୦୧୩ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ମିତାଲି ମଧୁମିତା । ଅନଙ୍ଗ ମଞ୍ଜରୀ ପଟ୍ଟନାୟକ ଏହି କଥାଚିତ୍ରଟିର କାହାଣୀ ଲେଖିଥିଲେ । ନିର୍ମଳ ନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ମୃତ୍ୟୁଞ୍ଜୟ ସାହୁ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ପ୍ରେମ ଆନନ୍ଦ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅଖିଳ ପଟ୍ଟନାୟକ ଏବଂ ଉତ୍କଣ୍ଠା ପାଢ଼ୀ । ବିଜୟ ମହାନ୍ତି, ପିଣ୍ଟୁ ନନ୍ଦ, ତନ୍ଦ୍ରା ରାୟ, ମୀନକେତନ, ହରିହର ମହାପାତ୍ର, ଜୀବନ ପଣ୍ଡା, ବିଭୂତି ତ୍ରିପାଠୀ, ମିଲି, ଦେବୀ, ଏକଲବ୍ୟ, ଟୁଲୁ ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ । ଅଭିନୟ ଅଖିଳ ପଟ୍ଟନାୟକ ଉତ୍କଣ୍ଠା ପାଢ଼ୀ ବିଜୟ ମହାନ୍ତି ପିଣ୍ଟୁ ନନ୍ଦ ତନ୍ଦ୍ରା ରାୟ ମୀନକେତନ ହରିହର ମହାପାତ୍ର ଜୀବନ ପଣ୍ଡା ବିଭୂତି ତ୍ରିପାଠୀ ମିଲି ଦେବୀ ଏକଲବ୍ୟ ଟୁଲୁ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ଅରୁଣ ମନ୍ତ୍ରୀ, ବସନ୍ତରାଜ ସାମଲ, ନିର୍ମଳ ନାୟକ, ବାପି ଆଦି ଗୀତିକାରମାନେ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ବିଭୁ କିଶୋର ଏହି କଥାଚିତ୍ରଟିର ଗୀତ ଗାଇଥିଲେ ।
ବିବି ମୁବାରିକା ୟୁସୁଫଜାଇ  (ପଠାଣ: ;) ମୋଗଲ ସାମ୍ରାଜ୍ୟର ସମ୍ରାଟ କନସର୍ଟ ଥିଲେ  । ସେ ସମ୍ରାଟ ବାବରଙ୍କ ପଞ୍ଚମ ପତ୍ନୀ, ମୋଗଲ ସାମ୍ରାଜ୍ୟର ପ୍ରତିଷ୍ଠାତା ତଥା ପ୍ରଥମ ମୋଗଲ ସମ୍ରାଟ ଥିଲେ । ତାଙ୍କ ନାତୁଣୀ ଗୁଲବାଦନ ବେଗମଙ୍କଦ୍ୱାରା ଲିଖିତ ହୁମାୟୁନରେ ଅନେକ ଥର ତାଙ୍କ ନାମ ଉଲ୍ଲେଖ କରାଯାଇଛି ପୁସ୍ତକରେ ଗୁଲବାଦନ ବେଗମ ତାଙ୍କୁ  'ଆଫଗାନି ଆଗାଚା'   (ବଙ୍ଗାଳୀ: ଆଫଗାନିସ୍ତାନ ମହିଳା) ବୋଲି କହିଛନ୍ତି  । ପରିବାର ବିବି ମୁବାରିକା ପଠାଣର ୟୁସୁଫଜାଇ ଜନଜାତିର ମୁଖ୍ୟ ମଲିକ ଶାହା ମନସୁରଙ୍କ ଝିଅ ଥିଲେ । ସେ ମଲିକ ସୁଲେମାନ ଶାହାଙ୍କ ନାତୁଣୀ ଏବଂ ତାଉସ ଖାନଙ୍କ ଝିଆରୀ ଥିଲେ । ମୀର ଜମାଲ ନାମକ ତାଙ୍କର ଜଣେ ଭାଇ ୧୫୨୫ ମସିହାରେ ବାବରଙ୍କ ସହିତ ଭାରତ ଯାଇଥିଲେ ଏବଂ ହୁମାୟୁନ ଓ ଆକବରଙ୍କ ଅଧୀନରେ ଉଚ୍ଚ ପଦବୀରେ ଅବସ୍ଥାପିତ ହୋଇଥିଲେ । ବିବାହ ସେ ବାବରଙ୍କୁ ୩୦ ଜାନୁଆରୀ ୧୫୧୯ ମସିହାରେ କେହରାଜଠାରେ ବିବାହ କରିଥିଲେ । ଏହି ମିଳିତତା ତାଙ୍କୁ ଏବଂ ତାଙ୍କ ଜନଜାତି ମଧ୍ୟରେ ବନ୍ଧୁତ୍ୱର ସଙ୍କେତ ଏବଂ ମୋହର ଥିଲା । ଜଣେ ବୁଦ୍ଧିମାନ ମହିଳା, ମୁବାରିକା ମୋଗଲ ଏବଂ ୟୁସୁଫଜାଇ ପଠାଣ ମୁଖିଆଙ୍କ ମଧ୍ୟରେ ବନ୍ଧୁତ୍ୱପୂର୍ଣ୍ଣ ସମ୍ପର୍କ ସ୍ଥାପନ କରିବାରେ ଏକ ଗୁରୁତ୍ୱପୂର୍ଣ୍ଣ ଭୂମିକା ଗ୍ରହଣ କରିଥିଲେ । ମୁବାରିକା ବାବରଙ୍କୁ ବହୁତ ଭଲ ପାଉଥିଲେ, କିନ୍ତୁ ଏହା ପ୍ରମାଣିତ ହୋଇଥିଲା ଯେ ସେ ମହିଳାମାନଙ୍କର ଏକ ଛୋଟ ଏବଂ ଚୟନକାରୀ ଦଳ ମଧ୍ୟରୁ ୧୫୨୯ ମସିହାରେ ଭାରତରେ ପ୍ରଥମେ ତାଙ୍କ ସହ ଯୋଗଦାନ କରିଥିଲେ । ମୃତ୍ୟୁ ୟୁସୁଫଜାଇ ହୁମାୟୁନଙ୍କ ସମୟରେ ବିବି ମୁବାରିକା ଜୀବିତ ଥିଲେ । ଆକବରଙ୍କ ଶାସନ କାଳରେ ତାଙ୍କର ମୃତ୍ୟୁ ହୋଇଥିଲା ।
ଉଇଲିୟମ୍ ହାର୍ବେ ଜଣେ ଜଣାଶୁଣା ଡ଼ାକ୍ତର ଥିଲେ ଏବଂ ଶରୀର ବିଜ୍ଞାନ ତାଙ୍କର ପ୍ରିୟ ବିଷୟ ଥିଲା । ଆମ ଶରୀରରେ ରକ୍ତପ୍ରବାହ ହୁଏ ବୋଲି ପ୍ରଥମେ ସେ ମତଦେଇଥିଲେ ଏବଂ ଏ ବାବଦରେ ଗବେଷଣା ମଧ୍ୟ କରିଥିଲେ । ତାଙ୍କର ଗବେଷଣାକୁ ସେ ସମୟର ରୁଢ଼ିବାଦୀ ସମାଜ ସହଜରେ ଗ୍ରହଣ କରିପାରିନଥିଲା । ତାଙ୍କୁ ପାଗଳ,ନାସ୍ତିକ ଏବଂ ମୂର୍ଖ ଡାକ୍ତର କହି ପ୍ରଚାର କରାଯାଉଥିଲା । ଖ୍ରୀଷ୍ଟିଆନ ଧର୍ମ ସମର୍ଥକ ତାଙ୍କ ବିରୋଧୀ ହୋଯାଇଥିଲେ କିନ୍ତୁ ହାର୍ବେ ଥିଲେ ସ୍ଥିତପ୍ରଜ୍ଞ । ଶେଷରେ ତାଙ୍କ ମୃତ୍ୟୁ ପରେ ତାଙ୍କ ନାମରେ ଇଁଲଣ୍ଡରେ ଏକ ଡ଼ାକ୍ତରଖାନା ନିର୍ମାଣ ହୋଇଥିଲା ଏବଂ ୪ ବର୍ଷପରେ ତାଙ୍କ ଥିଓରୀକୁ ରୁଢ଼ିବାଦୀ ସମାଜଦ୍ୱାରା ଗ୍ରହଣ କରାଯାଇଥିଲା ।
ଆଲ୍‌କା ୟାଗ୍ନିକ୍‌ (୨୦ ମାର୍ଚ ୧୯୬୬) ଭାରତୀୟ ବଲିଉଡର ଜଣେ ପ୍ରସିଦ୍ଧ ଗାୟିକା  । ସେ ୭ ଥର ଫିଲ୍ମ ଫେୟାର ଆୱାର୍ଡ ପାଇଛନ୍ତି । ବ୍ୟକ୍ତିଗତ ଜୀବନ ଆଲ୍‌କା ୟାଗ୍ନିକ୍‌ କଲିକତାର ହିନ୍ଦୁ ପରିବାରରୁ ଜନ୍ମ । ତାଙ୍କ ମା ଶୁଭ୍ରା ୟାଗ୍ନିକ୍‌ ଜଣେ ଶାସ୍ତ୍ରୀୟ ସଙ୍ଗୀତଙ୍ଗ୍ୟ ଥିଲେ । ମାତ୍ର ୬ ବର୍ଷ ବୟସରେ ସେ ଆକାଶବାଣୀରେ ଗୀତ ଗାଇଥିଲେ । କ୍ୟାରିୟର ଆଲ୍‌କା ୟାଗ୍ନିକ୍‌ ପ୍ରଥମେ ୧୯୮୦ରେ ପାୟଲ କି ଝଙ୍କାର ଚଳଚ୍ଚିତ୍ର ପାଇଁ କଣ୍ଠ ଦାନ କରିଥିଲେ । ପରେ ପରେ ୧୯୮୧ରେ ଲାୱାରିସ, ୧୯୮୨ରେ ମେରେ ଆଙ୍ଗନ ମେ ଚଳଚ୍ଚିତ୍ର ପାଇଁ ସେ ଗୀତ ଗାଇଥିଲେ । ସେ ସବୁଠୁ ବଡ଼ ସଫଳତା ଏକ ଦୋ ତିନ ଗୀତ ପାଇଁ  (ତେଜାବ) ମିଳିଥିଲା ଯାହା ପାଇଁ ସେ ପ୍ରଥମ ଥର ଫିଲ୍ମ ଫେୟାର ଆୱାର୍ଡ ପାଇଥିଲେ  । ହିନ୍ଦୀ ବ୍ୟତୀତ ସେ ଉର୍ଦ୍ଦୁ-ହିନ୍ଦୀ,ଗୁଜରାଟୀ,ଆୱାଧି,ଓଡ଼ିଆ,ଆସାମୀ,ମଣିପୁରୀ,ନେପାଳି,ରାଜସ୍ଥାନୀ,ଭୋଜପୁରୀ,ପଞ୍ଜାବୀ,ମରାଠି,ତେଲୁଗୁ,ତାମିଲ,ଇଂରାଜୀ ମାଲୟାଲମ ଓ କାନାଡା ଆଦି ଭାଷାରେ କଣ୍ଠ ଦାନ କରିଛନ୍ତି ।
ଗୁଡପାଷ୍ଟର ସିଣ୍ଡ୍ରୋମ  ( ଜିପିଏସ୍ ), ଅନ୍ୟ ନାମ ଆଣ୍ଟି-ଗ୍ଲୋମେରୁଲାର ବେସମେଣ୍ଟ ମେମ୍ବ୍ରେନ ରୋଗ, ଏପରି ଏକ ରୋଗ ଯେଉଁଥିରେ ବୃକ୍‌କ ଏବଂ ଫୁସଫୁସ ପ୍ରଭାବିତ ହୋଇଥାଏ  ଲକ୍ଷଣ: ରକ୍ତମେହ, ପରିସ୍ରାରେ ପୁଷ୍ଟିସାର ବା ପ୍ରୋଟିନ ଏବଂ କାଶରେ ରକ୍ତ ପଡ଼ିଥାଏ । ଅଣନିଶ୍ୱାସ, ଥକାପଣ ଏବଂ ଛାତି ଯନ୍ତ୍ରଣା ମଧ୍ୟ ହୋଇପାରେ  ତୀବ୍ର ବୃକ୍‌କ ବିଫଳତେ ହୋଇପାରେ  ଜେନେଟିକ୍ ସମ୍ବେଦନଶୀଳ ଲୋକଙ୍କ ମଧ୍ୟରେ ପରିବେଶ ଟ୍ରିଗର ଯୋଗୁ ଏହା ଘଟୁଥିବା ବିଶ୍ୱାସ କରାଯାଏ  ବିପଦ କାରଣଗୁଡିକ ଏଚଏଲଏ-ଡିଆର୧୪  ( - 15) ଅନ୍ତର୍ଭୁକ୍ତ ହୋଇପାରେ  ଟ୍ରିଗର ଗୁଡ଼ିକ ମଧ୍ୟରେ କେତେକ ଔଷଧ, କୋକେନ, ଧୂମପାନ ଏବଂ ଇନ୍‌ଫ୍ଲୁଏଞ୍ଜା ସଂକ୍ରମଣ ଅନ୍ତର୍ଭୁକ୍ତ ହୋଇପାରେ। ଅନ୍ତର୍ନିହିତ କାର୍ଯ୍ୟବିଧିରେ ବେସମେଣ୍ଟ ମେମ୍ବ୍ରେନ ବିରୁଦ୍ଧରେ ଅଟୋଆଣ୍ଟିବଡି ପ୍ରସ୍ତୁତ ହୋଇଥାଏ । ନିର୍ଦ୍ଦିଷ୍ଟ ଆଣ୍ଟିବଡି, ରକ୍ତ ପରୀକ୍ଷା ବା ବୃକ୍‌କ ବାୟୋପ୍ସି କରି ନିର୍ଣ୍ଣୟ ହୋଇଥିବା ରୋଗ ନିଶ୍ଚିତ କରାଯାଏ । ଚିକିତ୍ସାରେ ସାଧାରଣତଃ କର୍ଟିକୋଷ୍ଟିରଏଡ ବା ସାଇକ୍ଲୋଫସଫାମାଇଡ ଭଳି ଇମ୍ମ୍ୟୁନ ଦମନ‌କାରୀ ଔଷଧ ବ୍ୟବ‌ହାର କରାଯାଏ । ରକ୍ତରୁ ଆଣ୍ଟିବଡି ଅପସାରଣ ନିମନ୍ତେ ପ୍ରତିଦିନ ପ୍ଲାଜମାଫେରେସିସ କରାଯାଏ । ଅନ୍ୟାନ୍ୟ ଆବଶ୍ୟକ ପ୍ରୟାସରେ ହେମୋଡାଏଲିସିସ ଯାନ୍ତ୍ରିକ ଭେଣ୍ଟିଲେଟର ବ୍ୟବ‌ହାର କରାଯାଏ । ଚିକିତ୍ସା ସହିତ ପାଞ୍ଚ ବର୍ଷ ବଞ୍ଚିବା ହାର ୮୦%ରୁ ଅଧିକ ଥାଏ ଏବଂ ୩୦%ରୁ କମ୍ ରୋଗୀଙ୍କର ଦୀର୍ଘକାଳୀନ ଡାଏଲିସିସ୍ ଆବଶ୍ୟକ ହୁଏ  ଗୁଡପାଷ୍ଟର ସିଣ୍ଡ୍ରୋମ ଏକ ବିରଳ ରୋଗ ଯାହା ପ୍ରତିବର୍ଷ ପ୍ରାୟ ଏକ ଲକ୍ଷ ଲୋକଙ୍କ ମଧ୍ୟରୁ ଜଣକ ଉପରେ ପ୍ରଭାବ ପକାଇଥାଏ  ନାରୀମାନଙ୍କ ଅପେକ୍ଷା ପୁରୁଷମାନେ ଅଧିକ ପ୍ରଭାବିତ ହୁଅନ୍ତି  ପ୍ରାୟ ୨୫ ବର୍ଷ ବୟସ ପାଖାପାଖି ଲୋକମାନେ ସାଧାରଣତଃ ପ୍ରଭାବିତ ହୁଅନ୍ତି  ଏହାର ନାମ ଆମେରିକୀୟ ପାଥୋଲୋଜିଷ୍ଟ ଏର୍ଣ୍ଣେଷ୍ଟ ଗୁଡପାଷ୍ଟରଙ୍କ ନାମରେ ନାମିତ ହୋଇଛି ଯିଏ ପ୍ରଥମେ ୧୯୧୯ ମସିହାରେ ଏହି ଅବସ୍ଥା ବିଷୟରେ ବର୍ଣ୍ଣନା କରିଥିଲେ।
ମହେନ୍ଦ୍ର କୁମାର ମିଶ୍ର ଜଣେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କୃତ ଓଡ଼ିଆ ପ୍ରାବନ୍ଧିକ । ସେ ଉଭୟ ଇଂରାଜୀ ଓ ଓଡ଼ିଆ ଭାଷାରେ ଅନେକ ପୁସ୍ତକ ଲେଖିଛନ୍ତି । ତାଙ୍କ ଗବେଷଣା, ଅଧ୍ୟୟନ ଓ ସାହିତ୍ୟ କୃତି ସବୁ ମୁଖ୍ୟତଃ ପଶ୍ଚିମ ଓଡ଼ିଶାର  (ବିଶେଷ କରି କଳାହାଣ୍ଡିର) ଲୋକକଥା, ଲୋକସଂସ୍କୃତି, ଲୋକଗୀତ, ଆଦିମ ଜନଜାତି ଉପରେ ପର୍ଯ୍ୟବସିତ  । ଆଦିମ ଜନଜାତିର ଲୋକଙ୍କୁ ଶିକ୍ଷା ପ୍ରଦାନ ଦିଗରେ ମଧ୍ୟ ସେ କାର୍ଯ୍ୟ କରିଆସିଛନ୍ତି । ତାଙ୍କ ଲିଖିତ କଳାହାଣ୍ଡିର ଲୋକସଂସ୍କୃତି ପାଇଁ ତାଙ୍କୁ ୧୯୯୯ ମସିହାରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରଦ୍ୱାରା ସମ୍ମାନିତ କରାଯାଇଥିଲା । ତାଙ୍କ ଲେଖା ପ୍ରବନ୍ଧ ଓ ସମାଲୋଚନା ବର୍ଗରେ ପୁରସ୍କୃତ ହୋଇଥିଲା । କର୍ମ ଜୀବନ ଓଡ଼ିଶା ଓ ମଧ୍ୟ ଭାରତର ବିଭିନ୍ନ ଲୋକକଥା, ଲୋକଗୀତ ଓ ଲୋକସଂସ୍କୃତି ବିଷୟରେ ଗବେଷଣା କରିବାରେ ମହେନ୍ଦ୍ର କୁମାର ମିଶ୍ର ନିଜକୁ ନିୟୋଜିତ ରଖିଆସିଛନ୍ତି । ସେ ଆଦିମ ଗୋଣ୍ଡ ଜନଜାତିର ବିଭିନ୍ନ ଲୋକକଥାର ବିଶ୍ଳେଷଣ ମଧ୍ୟ କରିଛନ୍ତି । ଆଦିମ ଜନଜାତିଙ୍କ ମହଲରେ ପ୍ରଚଳିତ ରାମାୟଣ ଓ ମହାଭାରତର କଥାମାନଙ୍କ ସଂକଳନ ସେ ବିଭିନ୍ନ ଲେଖା ମାଧ୍ୟମରେ ପରିପ୍ରକାଶ କରିଛନ୍ତି । କଳାହାଣ୍ଡିର କନ୍ଧ ଜନଜାତିର ଲୋକଙ୍କ ପବିତ୍ର ସ୍ଥଳ ଓ କନ୍ୟାଭ୍ରୁଣ ହତ୍ୟା ସମ୍ପର୍କିତ ପରିସଂଖ୍ୟାନ ତାଙ୍କ ଗବେଷଣା ଓ ତୀକ୍ଷ୍ଣ ଅନୁଶୀଳନର ନିଦର୍ଶନ । ସେ ଲକ୍ଷ୍ନୌସ୍ଥିତ ଏଥ୍ନୋଗ୍ରାଫିକ୍ ଓ ଫୋକ୍ କଲ୍‍ଚର୍ ସୋସାଇଟି  , ଚେନ୍ନାଇସ୍ଥିତ ଇନଷ୍ଟିଟ୍ୟୁଟ୍ ଅଫ୍ ଏସିଆନ୍ ଷ୍ଟଡିଜ୍  , କଟକସ୍ଥିତ ଇନଷ୍ଟିଟ୍ୟୁଟ୍ ଅଫ୍ ଓଡ଼ିଆ ଷ୍ଟଡ଼ିଜ୍   ପ୍ରଭୃତି ଅନୁଷ୍ଠାନର ସଦସ୍ୟ । ରଚନାବଳୀ ପୁରସ୍କାର ଓ ସମ୍ମାନ କଳାହାଣ୍ଡିର ଲୋକସଂସ୍କୃତି ପାଇଁ ମହେନ୍ଦ୍ର କୁମାର ମିଶ୍ରଙ୍କୁ ୧୯୯୯ ମସିହାରେ ପ୍ରବନ୍ଧ ଓ ସମାଲୋଚନା ବର୍ଗରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରଦ୍ୱାରା ସମ୍ମାନିତ କରାଯାଇଥିଲା । ତାଙ୍କ ଲିଖିତ ପଶ୍ଚିମ ଓଡ଼ିଶାର ଲୋକସଂସ୍କୃତି ପାଇଁ ସେ ୧୯୯୨ ମସିହାର ଭୁବନେଶ୍ୱର ପୁସ୍ତକ ମେଳାରେ  ସାହିତ୍ୟ ପୁରସ୍କାର ଦ୍ୱାରା ସମ୍ମାନିତ ହୋଇଥିଲେ ।
ଯାଯାବର, ୧୯୭୫ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ବିଜୟ ପଟ୍ଟନାୟକ । ବିଜୟ ମିଶ୍ର ଏହି କଥାଚିତ୍ରଟିର କାହାଣୀ ରଚନା କରିଥିଲେ ଓ ତ୍ରିମୁର୍ତ୍ତୀ ଏହାର ନିର୍ଦ୍ଦେଶନା ଦେଇଥିଲେ । ଅଭିନେତ୍ରୀ ଅନୀତା ଦାସ ଏହି କଥାଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଅଭିନୟ ଶ୍ରୀରାମ ପଣ୍ଡା ବନଜା ମହାନ୍ତି ହେମନ୍ତ ଦାସ ପିର ମିଶ୍ର ତ୍ରିପୁରା ମିଶ୍ର ଜୟୀରାମ ସାମଲ ସାମୁଏଲ ସାହୁ  (ବାବି) ଶ୍ୟାମଳେନ୍ଦୁ ଦୁଃଖୀରାମ ସ୍ୱାଇଁ ଅନିତା ଦାସ ମୀରା ମହାନ୍ତି ନିର୍ଦ୍ଦେଶକ  'ଯାଯାବର' ର ନିର୍ଦ୍ଦେଶନା ଦେବାପାଇଁ ଏକାଠି ହୋଇଥିଲେ, ଅକ୍ଷୟ ମହାନ୍ତି, ହେମନ୍ତ ଦାସ ଓ ବିଜୟ ମିଶ୍ର । ସେମାନେ ନିଜ ନାମ ଲୁଚାଇ ଏହି ଛଦ୍ମନାମ, ତ୍ରିମୁର୍ତ୍ତୀ ବ୍ୟବହାର କରିଥିଲେ । ନିର୍ଦ୍ଦେଶନା ବ୍ୟତିତ, ଅକ୍ଷୟ ମହାନ୍ତି ଏହି ଚଳଚ୍ଚିତ୍ରରେ ସଙ୍ଗୀତ ନିର୍ଦ୍ଦେଶନା କରିଥିବା ସମୟରେ, ବିଜୟ ମିଶ୍ର କାହାଣୀ ଓ ଚିତ୍ରନାଟ ରଚନା କରିଥିଲେ ଏବଂ ହେମନ୍ତ ଦାସ ଏକ ପ୍ରମୁଖ ଚରିତ୍ରରେ ଅଭିନୟ କରିଥିଲେ । ଗୀତ ଓ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅକ୍ଷୟ ମହାନ୍ତି । ଗୀତ ଯାଯାବର ମନ ମୋର ନୀତି ଗଢ଼େ ହାଇ ସେ ହରିଣୀ ଆଖି ରଙ୍ଗୀନ ଯାଯାବର ମୁକ୍ତିଲାଭ କଳା ଓ ଧଳା ଓଡ଼ିଆ ସିନେମା ଯାଯାବରକୁ ରଙ୍ଗରେ ପରିଣତ କରାଯାଇଥିଲା। ଡିଜିଟାଲ କଳାକାର, ତିଳକ ରାୟ ଏବଂ ୧୮ ଜଣ ରୋଟୋ କଳାକାରଙ୍କୁ ନେଇ ବାପୁ ଲେଙ୍କା ଏହି ଚଳଚ୍ଚିତ୍ରକୁ ପୁନରୁଦ୍ଧାର ଏବଂ ସଂରକ୍ଷଣ କରିବା ପାଇଁ ଏକ ଅସାଧାରଣ ପ୍ରୟାସ କରିଥିଲେ, ଯାହା ଦେଶର ପ୍ରଥମ କଳା ଓ ଧଳା ଆଞ୍ଚଳିକ ଚଳଚ୍ଚିତ୍ର ଭାବେ ରଙ୍ଗୀନ ହୋଇଛି । ୨୧ ଟେକ୍ନୋକ୍ରାଟ୍ ଏବଂ ୭୩୬ ଦିନର ପ୍ରୟାସ ବିନା ଫିଲ୍ମକୁ ପୁନଃକାର୍ଯ୍ୟ କରିବା ସମ୍ଭବ ହୋଇନଥାନ୍ତା । ଡିଜିଟାଲ ପେଣ୍ଟିଂର ନିର୍ଦ୍ଦେଶକ ତିଲକ ରାୟ ତାଙ୍କ ସହ ଜଡିତ ରୋଟୋ କଳାକାରଙ୍କ ସହ ମିଶି ଏହି କଳା ଓ ଧଳା ଫିଲ୍ମର ୨,୧୯,୦୦୦ ଫ୍ରେମକୁ ରଙ୍ଗୀନ କରିଥିଲେ ।
, କ୍ଲାସ୍କୋଟେରୋନ, ଏକ ବେପାର ନାମ, ୱିନଲେଭି, ହେଉଛି ଏକ ଔଷଧ ଯାହାକି ଅତି କମରେ ୧୨ ବର୍ଷ ବୟସର ଲୋକର ହୋଇଥିବା ବ୍ରଣର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଚର୍ମରେ କ୍ରିମ୍ ଭାବରେ ପ୍ରୟୋଗ କରାଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଲାଲ ରଙ୍ଗ, ଗଲୁ, ଶୁଷ୍କ ଚର୍ମ ଏବଂ ଲୋକାଲ୍ ଫୁଲା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ରକ୍ତରେ ଉଚ୍ଚ ପୋଟାସିୟମ ସ୍ତର ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ଏକ ଆଣ୍ଡ୍ରୋଜେନ୍ ରିସେପ୍ଟର ଇନହିବିଟର । ଚର୍ମରେ ପ୍ରୟୋଗ କଲେ ରକ୍ତ ସଞ୍ଚାଳନରେ ସର୍ବନିମ୍ନ ଅବଶୋଷଣ ଦେଖାଯାଏ । ୨୦୨୦ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ କ୍ଲାସ୍କୋଟେରୋନ ଅନୁମୋଦିତ ହୋଇଥିଲା । ୨୦୨୨ ସୁଦ୍ଧା ବ୍ରିଟେନ କିମ୍ବା ୟୁରୋପରେ ଏହା ଅନୁମୋଦିତ ନୁହେଁ । ଯୁକ୍ତରାଷ୍ଟ୍ରରେ ୨୦୨୨ ସୁଦ୍ଧା ୬୦ ଗ୍ରାମ ଟ୍ୟୁବର ମୂଲ୍ୟ ପ୍ରାୟ ୪୮୦ ଡଲାର ଥିଲା ।
୧୯୫୯   ଗ୍ରେଗୋରି ପାଞ୍ଜି ଅନୁସାରେ ଗୁରୁବାର ଦିନ ଆରମ୍ଭ ହେଇଥିବା ଏକ ସାଧାରଣ ବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 1959 ବର୍ଷ, 2 ଶହସ୍ରାବ୍ଦର 959 ବର୍ଷ, 20 ଶତାବ୍ଦୀର 59 ବର୍ଷ, ଏବଂ ୧୯୫୦ ଦଶକର 10 ବର୍ଷ ଥିଲା ।
ଚନ୍ଦ୍ରଶେଖର ରାଓ, ଜଣେ ଓଡ଼ିଆ ଚିତ୍ରଶିଳ୍ପୀ ଅଟନ୍ତି । ବାଲ୍ୟଜୀବନ ଚନ୍ଦ୍ରଶେଖର ୧୯୪୦ ମସିହା ସେପ୍ଟେମ୍ବର ୧୬ତାରିଖରେ ଗଞ୍ଜାମ ଜିଲ୍ଲାର ମଥୁରା ଗ୍ରାମରେ ଜନ୍ମଗ୍ରହଣ କରିଥିଲେ । ପିତାଙ୍କ ନାମ ଥିଲା ରାଜା ରାଓ ଓ ମାତାଙ୍କ ନାମ ବୁଚାମ୍ମା । ପୂର୍ଣ୍ଣିମା ତିଥିରେ ଜନ୍ମଗ୍ରହଣ କରିଥିବାରୁ ନାଁ ଦିଆଗଲା ପୂର୍ଣ୍ଣଚନ୍ଦ୍ର । ପରେ ତାହା ବଦଳାଯାଇ ଚନ୍ଦ୍ରଶେଖର ହୋଇଥିଲା । ପିଲାଦିନରୁ କଳାନୁରାଗୀ ଥିଲେ । ମଥୁରା ଗ୍ରାମର ଗୋବର କଣ୍ଢେଇ ନିର୍ମାଣ ଶୈଳୀ ଓ ଲାଳିତ୍ୟର ପ୍ରଭାବ ବାଳକ ଚନ୍ଦ୍ରଶେଖରଙ୍କ ଉପରେ ପଡିଥିଲା । ମାଆ ସୁନ୍ଦ୍ର ଝୋଟି ଚିତା ପକେଇ ପାରୁଥିଲେ ଓ ଚୁଲି ଗଢ଼ି ପାରୁଥିଲେ । ତାଙ୍କଠୁ ଦେଖି ଶିଖି, ଚନ୍ଦ୍ରଶେଖର ସୁନ୍ଦର ଝୋଟି ଚିତା ଆଦି ଆଙ୍କି ପାରୁଥିଲେ । ମାଟି ହାଣ୍ଡି, ମାଠିଆ ଓ ମୂର୍ତ୍ତୀ ଗଢ଼ି ପାରୁଥିଲେ । ସ୍କୁଲ ଗଲା ପରେ କାଳି କାଗଜରେ ଚିତ୍ର ଆଙ୍କିବା ଆରମ୍ଭ କରିଥିଲେ । ଦଶମ ଶ୍ରେଣୀରେ ପଢ଼ିବା ବେଳୁ, ସେ ନିଜ ଚିତ୍ରକଳା ଯୋଗୁଁ ଅର୍ଥ ଉପାର୍ଜନ କରିବା ଆରମ୍ଭ କରିଥିଲେ । ବିଧାନ ସଭା ନିର୍ବାଚନ ଲଢୁଥିବା ଖଲ୍ଲିକୋଟ ରାଜା ରାମଚନ୍ଦ୍ର ମର୍ଦରାଜ ଦେଓଙ୍କ ପ୍ରଚାର ପାଇଁ ଗାଁ ଗାଁ ବୁଲି କାନ୍ଥରେ ମର୍ଦରାଜଙ୍କ ନିର୍ବାଚନ ଚିହ୍ନ ଯୋଡ଼ା ବଳଦ ଆଙ୍କୁଥିଲେ । ଏ ବାବଦକୁ ସେ ଦୁଇ ଶହ ଟଙ୍କା ପାରିଶ୍ରମିକ ପାଇଥିଲେ । ଆର୍ଥିକ ପ୍ରତିବନ୍ଧକ ସତ୍ତ୍ୱେ, ଚିତ୍ରକଳାରେ, ସେ ଉଚ୍ଚଶିକ୍ଷା ଲାଭ କରିଥିଲେ । ବୃତ୍ତିଗତ ଜୀବନ ବିଭିନ୍ନ ଚାକିରି କରି ଛାଡିବା ପରେ, ଚନ୍ଦ୍ରଶେଖର ୧୯୭୯ମସିହାରେ ରାଜ୍ୟ ହସ୍ତଶିଳ୍ପ ବିଭାଗରେ ଡିଜାଇନର ଭାବରେ କାର୍ଯ୍ୟାରମ୍ଭ କରିଥିଲେ । ସେଠାରେ ଏଗାର ବର୍ଷ ଚାକିରି ମଧ୍ୟରେ ତାଙ୍କ ଚିତ୍ରକଳା ବହୁଳ ଭାବରେ ଉନ୍ନତ ହୋଇପାରିଥିଲା ।
ନେଦୁଙ୍ଗୋଲମ ମାଲୟାଲମ:           ଭାରତୀୟ ରାଜ୍ୟ କେରଲର ଉତ୍ତର ସୀମାରେ ଥିବା ଏକ ସହର । ଏହା କୋଲଲାମ ଜିଲ୍ଲାର ଏକ ମୁନିସିପାଲିଟି । କୋଲଲାମରେ ଥିବା ବିଶ୍ୱ ବିଖ୍ୟାତ ଆର୍ଦ୍ରଭୂମି ପୋଲାଚିରା ଅଞ୍ଚଳ ନିକଟରେ ଏହା ରହିଛି । 2003 ମସିହାର ସର୍ଭେ ଅନୁସାରେ ଏଠାକୁ 26,000 ପକ୍ଷୀ ଆଗମନ ହେଇଥିଲା ଓ ସେମାନେ 37ଟି ପ୍ରଜାତିର ଥିଲେ । ସେ ମଧ୍ୟରୁ କିଛି ଏଠାରେ ସ୍ଥାୟୀ ଭାବରେ ରହୁଥିବା ବେଳେ ବିଦେଶରୁ ଅନେକ ଆସିଥାନ୍ତି । . ନେଦୁଙ୍ଗୋଲମର ବଇଶିଷ୍ଟ ନେଦୁଙ୍ଗୋଲମ ସହରରେ ଦୁଇଟି ମୁଖ୍ୟ ଜଙ୍କସନ ରହିଛି । ଏହାର ମୁଖ୍ୟ ଆକର୍ଷଣ ପକ୍ଷୀ ଅଭୟାରଣ୍ୟ । ଏଠାରେ ପର୍ଯ୍ୟଟକ ମାନଙ୍କ ପାଇଁ ବହୁ ସଂଖ୍ୟାରେ ଆବାସ ରହିଛି । ସମୁଦ୍ରର ସୁନ୍ଦର ବେଳାଭୂମି ମଧ୍ୟ ଏଠାକାର ଏକ ବିଶେଷ ଆକର୍ଷଣ । ହସପିଟାଲ , ହିନ୍ଦୁ ପ୍ରାଚୀନ ମନ୍ଦିର ବେଙ୍କ ସେବା ସବୁ ଏଠାରେ ରହିଛି । ଏକୁଆସେରେନ ରେସର୍ଟ ଫ୍ରାଗ୍ରନ୍ତ ନେଚର ହସ୍ପିଟାଲ ପରାଭୂରର ଶାନ୍ତ ବେଳାଭୂମି ଯାତାୟତ ଏଠାରୁ 18 କିଲୋମିଟର ଦୂର କୋଲଲାମ ସହର ଓ ପରାଭୂର 4 କିଲୋମିଟର ଦୂରରେ ରହିଛି । ରାସ୍ତା ପଥ ଦେଇ ପର୍ଯ୍ୟାପ୍ତ ଗମନାଗାନ ସୁବିଧା ଏଠାରେ ଉପଲବ୍ଧ । ନିକଟସ୍ଥ ବିମାନ ବନ୍ଦର ଥିରୁଭ୍ୟାନନାଥପୁରମଠାରେ ଅବସ୍ଥିତ । ଏହା ଏଠାରୁ 57 କିଲୋମିଟର ଦୂର ବର୍ତୀ ।
୧୯୩୮   ଗ୍ରେଗୋରି ପାଞ୍ଜି ଅନୁସାରେ ଶନିବାର ଦିନ ଆରମ୍ଭ ହେଇଥିବା ଏକ ସାଧାରଣ ବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 1938 ବର୍ଷ, 2 ଶହସ୍ରାବ୍ଦର 938 ବର୍ଷ, 20 ଶତାବ୍ଦୀର 38 ବର୍ଷ, ଏବଂ ୧୯୩୦ ଦଶକର 9 ବର୍ଷ ଥିଲା ।
ମାଇକାଫଙ୍ଗିନ, ମାଇକାମାଇନ ନାମରେ ମଧ୍ୟ ବିକ୍ରି ହେଉଛି, ଏକ ଆଣ୍ଟିଫଙ୍ଗାଲ୍ ଔଷଧ ଯାହା ଗୁରୁତର କାଣ୍ଡିଡିଆସିସ୍ ରୋଗର ଚିକିତ୍ସା କିମ୍ବା ପ୍ରତିଷେଧ ପାଇଁ ବ୍ୟବହୃତ ହୁଏ। ଏହା ଆସ୍ପର୍ଗିଲୋସିସ୍ ପାଇଁ ମଧ୍ୟ ବ୍ୟବହୃତ ହୋଇପାରେ । ଏହା ଏକ ଶିରାରେ ଧୀରେ ଧୀରେ ଇଞ୍ଜେକସ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ସ୍ୱଳ୍ପ ଶ୍ୱେତ ରକ୍ତ କଣିକା, <  "./ରକ୍ତହୀନତା"   "  - " 169 " - " {& ; & ;: ,& ; & ;:{& ; & ;:& ; & ;,& ; & ;:{& ; & ;:& ; & ;,& ; & ;:{& ; & ;:& ; 5445& ;},& ; & ;:& ; & ;},& ; & ;:{& ; & ;:& ;ରକ୍ତହୀନତା& ;,& ; & ;:{& ; & ;:& ;  " - - "   " "   "ରକ୍ତହୀନତା" >ସ୍ୱଳ୍ପ</ > ଲାଲ ରକ୍ତ କଣିକା, କମ୍ ପୋଟାସିୟମ୍, କମ୍ କ୍ୟାଲସିୟମ୍, ଅଇ, ଯକୃତ ସମସ୍ୟା ଏବଂ ଜ୍ୱର ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍‌ସିସ ଏବଂ ବୃକ୍‌କ ସମସ୍ୟା ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ଏକ ଇକିନୋଚାଣ୍ଡିନ ଯାହା ଫଙ୍ଗାଲ୍ କୋଷ ପ୍ରାଚୀରର ଏକ ଅତ୍ୟାବଶ୍ୟକ ଉପାଦାନ ବିଟା -3-ଗ୍ଲୁକାନ୍ ଉତ୍ପାଦନକୁ ବନ୍ଦ କରିଥାଏ  ୨୦୦୫ ମସିହାରେ ଯୁକ୍ତରାଷ୍ଟ୍ର ଏବଂ ୨୦୦୮ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ମାଇକାଫଙ୍ଗିନ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଏହା ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଅଛି । ଯୁକ୍ତରାଷ୍ଟ୍ରରେ ୧୦୦ ମିଗ୍ରା ବିଶିଷ୍ଟ ୭ ମାତ୍ରାର ମୂଲ୍ୟ ପ୍ରାୟ ୩୭୦ ଡଲାର । ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ପ୍ରାୟ ୨୦୦୦ ପାଉଣ୍ଡ ଅଟେ ।
ଏସିଆ ପୃଥିବୀର ସବୁଠୁ ବଡ଼ ଓ ଅଧିକ ଲୋକଥିବା ମହାଦେଶ, ବେଶିଭାଗ ପୂର୍ବ ଓ ଉତ୍ତରରେ ବ୍ୟାପିଛି । ଏହା ପୃଥିବୀର ୮.୬ % ଭାଗ ଅଧିକାର କରିଛି । ଏସିଆର ଲୋକସଂଖ୍ୟା ୪୧୦ କୋଟି, ପୃଥିବୀର ୬୦ ପ୍ରତିଶତ ଲୋକ ଏଠାରେ ବାସ କରନ୍ତି । ବିଂଶ ଶତାବ୍ଦୀରେ ଏସିଆର ଜନସଂଖ୍ୟା ଚାରିଗୁଣ ହେଇଗଲା । ଆଧାର ସହାୟକ ଗ୍ରନ୍ଥସୂଚୀ , .; ,  (1997). 0-520-20743-2. { }:    , ; ,  (1973).  (2 .). : . { }:    ଅଧିକ ପଢନ୍ତୁ  2004. , .  " . : ,2002, 978-81-87412-08-3 ,. : , 1999. ,. :  ' , 2002. ଅଧିକ ତଥ୍ୟ  " " .   . 26 2011.  " " . - . 18 2011. 20 2011.  " " . 29 2011. 26 2011. ,  (12 1987).  " ?